Δήμος Χερσονήσου: Δικαστική απόφαση για να πληρωθούν 260.000 ευρώ, για ηλεκτρολογικό υλικό! Πρόκειται για προμήθεια που έγινε με μη σύννομες και απόλυτα αδιαφανείς διαδικασίες!\nΟ Αντιδήμαρχος Τεχνικών Έργων, Χωροταξικού Σχεδιασμού και Άρδευσης κ. Γεώργιος Μεραμβελιωτάκης, μόνος του, χωρίς καμία εισήγηση, χωρίς καμία απόφαση αρμοδίου οργάνου, χωρίς καμία ψήφιση πίστωσης και χωρίς καμιά πρόταση ανάληψης υποχρέωσης, αποφάσισε ότι ο Δήμος χρειάζεται ηλεκτρολογικό υλικό. Επέλεξε μόνος του κάποιον προμηθευτή και παράγγειλε τα υλικά, τα οποία επίσης μόνος του, και αφού προφανώς τα καταμέτρησε και τα έλεγξε, παράλαβε, υπόγραψε και σφράγισε όλα τα απαραίτητα έγραφα και τιμολόγια. Και αυτή τη διαδικασία, ο κ. Αντιδήμαρχος την έκανε 118 φορές (!!!) στη διάρκεια ενός έτους.\nΈλεγχο σε βάθος ζήτησαν οι Δημοτικοί Σύμβουλοι της κίνησης "ΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ" Χαλκιαδάκης Γιώργος και Μπιτζαράκης Αντώνης\nΗ Δημοτική Κίνηση έπειτα από μελέτη των στοιχείων εξέδωσε την παρακάτω ανακοίνωση:\nτης Κίνησης “ΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ”\nτου Δήμου Χερσονήσου,\nμε αφορμή τις περίεργες προμήθειες ηλεκτρολογικού υλικού\nΗ Δημοτική Αρχή Χερσονήσου, μετά τη δήλωση αναρμοδιότητας και την άρνησή της να ασχοληθεί με τις καταγγελίες Δημοτών για καταπατήσεις αιγιαλού και παραλίας, μετά την ανάθεση σε μεγαλοεπιχειρηματία να κατασκευάσει δημοτικό δρόμο κατά παράβαση του σχεδίου πόλης σύμφωνα με τα δικά του σχέδια και με πλήρη άγνοια των αρμόδιων υπηρεσιών και συλλογικών οργάνων, μετά την άποψη ότι το 70% των δημοτικών υπαλλήλων είναι ακατάλληλοι αλλά και τη διαπίστωσή της ότι ο Δημόσιος Τομέας είναι ο κύριος υπεύθυνος για την κακή οικονομική κατάσταση της Ελλάδας, φαίνεται πως αποφάσισε να χτυπήσει καίρια τη «γραφειοκρατία» και τη σπατάλη χρημάτων. Υιοθέτησε δικές της ταχύρρυθμες μεθόδους για να συμβάλλει στην οικονομική ανάκαμψη της χώρας. Στα πλαίσια αυτά αποφάσισε ότι δεν χρειάζονται τα συλλογικά όργανα, δε χρειάζονται οι μελέτες που συντάσσουν οι «ανίκανοι» υπάλληλοι, δεν υπάρχει λόγος να γίνονται παραλαβές και έλεγχοι υλικών για να υλοποιηθεί μια προμήθεια. Για όλα αυτά αρκεί να ασχοληθεί ένα και μόνο άτομο. Και αρκεί αυτός να είναι ο Αντιδήμαρχος. Είναι υπεραρκετός!\nΣύμφωνα με την 277/2018 απόφαση της Ο.Ε., έχει εκδοθεί η με αριθμό 340/304/2018 διαταγή πληρωμής του Μονομελούς Πρωτοδικείου Ηρακλείου, με την οποία διατάσσετε ο Δήμος Χερσονήσου να πληρώσει το ποσό των 258.715,94 € νομιμότοκα καθώς και 5.554 € για δικαστική δαπάνη. Η διαταγή αυτή αφορά μια προμήθεια Ηλεκτρολογικού Υλικού.\nΚατά την παραπάνω απόφαση, συγκεκριμένος προμηθευτής κατέφυγε στο δικαστήριο, προκειμένου να πληρωθούν 118 τιμολόγια πώλησης αγαθών, τα οποία ο Δήμος Χερσονήσου προφανώς δεν του έχει πληρώσει. Σύμφωνα επίσης με τη Γνωμοδότηση – Εισήγηση του Νομικού Συμβούλου του Δήμου Χερσονήσου κ. Ιωάννη Παχιαδάκη προς την Ο.Ε. «Όλα τα μνημονευόμενα στην ως άνω επιδοθείσα διαταγή πληρωμής τιμολόγια (σύνολο 118) έχουν προσκομιστεί και βρίσκονται στο αρχείο της Γραμματείας του Δικαστηρίου. Από τα εν λόγω τιμολόγια το με α/α 118 φέρει ημερομηνία εκδόσεως 17-04-2018. Όλα τα υπόλοιπα ήτοι τα με α/α 1 μέχρι και 117) φέρουν ημερομηνία εκδόσεως 03-04-2018» καθώς επίσης «Όλα τα παραπάνω τιμολόγια πώλησης αφορούν προμήθειες ηλεκτρολογικού υλικού, φέρουν -στην ένδειξη «παραλαβή»- υπογραφή του Αντιδημάρχου Χερσονήσου κ. Γεωργίου Μεραμβελιωτάκη και σφραγίδα του Δήμου Χερσονήσου, συνοδεύονται δε από παραστατικά παραγγελίας πελάτη προς εκτέλεση των αντίστοιχων – ίδιων υλικών, που αναγράφονται στο τιμολόγιο πώλησης και από δελτίο παραγγελίας για τα αντίστοιχα – ίδια υλικά, επί του οποίου (δελτίου παραγγελίας) φέρουν -στην ένδειξη «ο εντολέας»- υπογραφή του Αντιδημάρχου Χερσονήσου κ. Γεωργίου Μεραμβελιωτάκη και σφραγίδα του Δήμου Χερσονήσου και -στην ένδειξη «ο παραλαβών»- υπογραφή και σφραγίδα του Αντιδημάρχου Χερσονήσου κ. Γεωργίου Μεραμβελιωτάκη».\nΑπό την περιγραφή του Νομικού Σύμβουλου προκύπτει ότι ο Αντιδήμαρχος Τεχνικών Έργων, Χωροταξικού Σχεδιασμού και Άρδευσης κ. Γεώργιος Μεραμβελιωτάκης, μόνος του, χωρίς καμία εισήγηση, χωρίς καμία απόφαση αρμοδίου οργάνου, χωρίς καμία ψήφιση πίστωσης και χωρίς καμιά πρόταση ανάληψης υποχρέωσης, αποφάσισε ότι ο Δήμος χρειάζεται ηλεκτρολογικό υλικό. Επέλεξε μόνος του κάποιον προμηθευτή και παράγγειλε τα υλικά, τα οποία επίσης μόνος του, και αφού προφανώς τα καταμέτρησε και τα έλεγξε, παράλαβε, υπόγραψε και σφράγισε όλα τα απαραίτητα έγραφα και τιμολόγια. Και αυτή τη διαδικασία, ο κ. Αντιδήμαρχος την έκανε 118 φορές (!!!) στη διάρκεια ενός έτους.\nΠροφανώς, αφού δεν τηρήθηκε καμία απολύτως διαδικασία, ήταν παντελώς αδύνατον να γίνει η οποιαδήποτε πληρωμή αυτών των τιμολογίων, οπότε ο προμηθευτής κατέφυγε στο Δικαστήριο το οποίο και εξέδωσε διαταγή πληρωμής εις βάρος του Δήμου. Επιπλέον με την 277/2018 ομόφωνη απόφασή της η Οικονομική Επιτροπή του Δήμου αποφάσισε ότι «Δεν συντρέχει λόγος άσκησης ενδίκων βοηθημάτων [ανακοπής] … και αίτησης αναστολής εκτέλεσης….σύμφωνα με τα όσα αναφέρονται στην γνωμοδότηση εισήγηση της Νομικής Υπηρεσίας», δηλαδή αποφάσισε να πληρωθούν τα ποσά αυτά.\nΑπό αδιαμφισβήτητα στοιχεία προκύπτουν εξής: Τα έτη 2015 και 2016 ο Δήμος Χερσονήσου για ηλεκτρολογικό υλικό διεξήγαγε διαγωνισμούς, μετά από μελέτες των υπηρεσιών του. Τα έτη αυτά ο προϋπολογισμός ήταν 60.000 € για κάθε έτος, ενώ το ποσό των συμβάσεων ήταν της τάξης των 30.000 και 35.000 € μετά από τις εκπτώσεις που είχαν δοθεί (51% και 40% αντίστοιχα). Οι ποσότητες των υλικών που αγοράστηκαν ήταν αυτές που η υπηρεσία προέβλεπε ότι χρειαζόταν για χρονικό διάστημα ενός έτους (άρθρο 5 της Συγγραφής Υποχρεώσεων στη μελέτη 2016).\nΤο 2017 η υπηρεσία συνέταξε την υπ. Αριθμ 10/2017 μελέτη προμήθειας Ηλεκτρολογικού Υλικού με προβλεπόμενο διάστημα υλοποίησης της προμήθειας τους 18 μήνες και προϋπολογισμό 149.966€. Ο ανοικτός δημόσιος διαγωνισμός για τη συγκεκριμένη προμήθεια έγινε στις 24/9/2017 (καταληκτική ημερομηνία υποβολής προσφορών), ενώ για την όλη διαδικασία απαιτήθηκε μεγάλο διάστημα, λόγω ενστάσεων που υποβλήθηκαν.\nΌμως, συμπληρωματικά, και προκειμένου να ικανοποιηθούν οι ανάγκες σε Ηλεκτρολογικό Υλικό μέχρι την ολοκλήρωση του διαγωνισμού, ο Δήμος προχώρησε στην προμήθεια με απευθείας ανάθεση του απαιτούμενου υλικού. Σύμφωνα με την ανάθεση αυτή (απόφαση 20591/5-10-2017 Αντιδημάρχου Οικονομικών), η προμήθεια των συγκεκριμένων υλικών θα ολοκληρωνόταν στις 30/3/2018. Άρα, οι υπηρεσίες του Δήμου είχαν φροντίσει να διαθέτουν επάρκεια ηλεκτρολογικού υλικού.\nΚαι ενώ όλα αυτά συμβαίνουν, η διαταγή πληρωμής αποκαλύπτει ότι στις 3/4/2018 εκδίδονται 117 τιμολόγια και στις 17/4/2018 άλλο ένα επιπλέον, για την προμήθεια ηλεκτρολογικού υλικού που η Δημοτική Αρχή Χερσονήσου έχει προμηθευτεί, δια του αντιδημάρχου κ. Μεραμβελιωτάκη, συνολικής δαπάνης 260.000 €.\n- Αφού υπήρχαν αναθέσεις για προμήθειες υλικών μέχρι και το τέλος Μαρτίου 2018, γιατί χρειάστηκαν οι προμήθειες που με το δικό του τρόπο έκανε ο κ. Αντιδήμαρχος το διάστημα Απρίλης 2017 – Απρίλης 2018;\n- Αφού το σύνηθες ετήσιο κόστος για ηλεκτρολογικό υλικό δεν ξεπερνά το ποσό των 35.000 € (προμήθεια 2015, προμήθεια 2016, απευθείας ανάθεση για μέχρι 30/3/2018) γιατί οι προμήθειες του κ. Αντιδημάρχου φτάνουν στο ποσό των 260.000 € για ένα έτος;\nΑπό την απλή ανάγνωση των σχετικών αποφάσεων της Οικονομικής επιτροπής προκύπτουν και άλλα σοβαρά ερωτήματα. Ο προμηθευτής στον οποίο ο κ. Μεραμβελιωτάκης ανέθετε τις προμήθειες κατά το δοκούν, συμμετείχε αρχικά στον ανοικτό διαγωνισμό, αλλά η συμμετοχή του ακυρώθηκε μετά από απόφαση της Αρχής Εξέτασης Προδικαστικών Προσφυγών. Παρόλα αυτά, ο κ. Αντιδήμαρχος συνέχισε τις προμήθειες από τον προμηθευτή αυτόν. Ακόμη, στις 11/4/2018 η επιτροπή διενέργειας του ανοικτού διαγωνισμού προχώρησε στην αποσφράγιση των οικονομικών προσφορών των συμμετεχόντων, όπου διαπιστώθηκε ότι η συνολική έκπτωση που δόθηκε στο συγκεκριμένο διαγωνισμό ήταν της τάξης του 55% (73% για λαμπτήρες, 27% για καλώδια και 36% για πίνακες). Και ενώ αυτά τα ποσοστά είναι γνωστά, ο κ. Μεραμβελιωτάκης αποφασίζει μόνος του, μια βδομάδα μετά, στις 17/4/2018, και παραγγέλλει με το δικό του τρόπο, στον προμηθευτή που έχει αποκλειστεί από το διαγωνισμό, 2.750 λάμπες LED 16 W στην τιμή 26.939 € (τιμολόγιο με α.α. 118 στη σελίδα 5 της 277/2018 απόφασης της Οικονομικής Επιτροπής). Οι ποσότητες και η περιγραφή αυτή παραπέμπουν στο προϊόν με κωδικό 1.02 της μελέτης 10/2017 βάσει της οποίας διενεργείται ο ανοικτός διαγωνισμός. Εάν οι λαμπτήρες του τιμολογίου με α.α 118 είναι οι προβλεπόμενοι στον κωδικό 1.02 του διαγωνισμού, τότε προκύπτει ότι ο κ. Αντιδήμαρχος ενώ γνωρίζει την έκπτωση του 73%, που έχει επιτευχθεί στο διαγωνισμό, αυτός αποφασίζει και αγοράζει μια ιδιαίτερα μεγάλη ποσότητα λαμπτήρων με σχεδόν μηδενική έκπτωση από άλλον προμηθευτή. Εάν πρόκειται για διαφορετικό υλικό, τότε πρέπει να εξηγήσει πως είναι δυνατόν να προέκυψε η ανάγκη αγοράς ιδιαίτερα μεγάλης ποσότητας ενός υλικού, για το οποίο η μελέτη της Τεχνικής Υπηρεσίας και για τις ανάγκες του Δήμου σε 18μηνη βάση δεν το έχει προβλέψει καθόλου. Ποιο είναι αυτό το υλικό και ποιά ήταν η επείγουσα ανάγκη εκείνη που τον ανάγκασε να προβεί στην προμήθεια αυτή.\nΕπιτακτική είναι η ανάγκη, για όλα τα υλικά που αγοράστηκαν και για τα οποία εκδόθηκαν τα 118 αυτά τιμολόγια, να διερευνηθεί αν όντως παραγγέλθηκαν και παραλήφθηκαν στο σύνολό τους και που βρίσκονται ή που χρησιμοποιήθηκαν. Ο Δήμος Χερσονήσου διαθέτει αρκετά έμπειρα και ικανά στελέχη, διαθέτει αξιόλογο προσωπικό, το οποίο μπορεί να διερευνήσει ενδελεχώς την όλη υπόθεση.\nΔυστυχώς, και από αυτή την υπόθεση προκύπτουν αμείλικτα ερωτηματικά για τη Δημοτική Αρχή, η οποία οφείλει να κινητοποιηθεί άμεσα. Είναι δυνατό η χρηστή διοίκηση, την οποία υποσχέθηκε στους Δημότες μας, να υλοποιείται με διαδικασίες όπως αυτές που αποκαλύφθηκαν; Με αυτές τις διαδικασίες προστατεύεται το συμφέρον των Δημοτών και τα χρήματα του Δημοσίου;.\nΑναρτήθηκε από Οι Πολίτες για την Κοινωνία και το Περιβάλλον\nΈχουν χάσει το προσανατολισμό τους! Πρόταση από τη Δημοτική Αρχή για συμμετοχή του Δήμου Χερσονήσου στα καλλιστεία “RUSSIAN MISS TOURISM 2018”\nτης Δημοτικής Κίνησης Χερσονήσου “ΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ”\nΕίναι πλέον σαφής η έλλειψη οράματος, προσανατολισμού και στόχων εκ μέρους της Δημοτικής Αρχής Χερσονήσου τόσο για τη λεγόμενη τουριστική προβολή του τόπου όσο και σε σοβαρά ζητήματα δημοκρατίας και κοινωνικής ευαισθησίας.\nΠολλάκις βλέπουμε τη Δημοτική Αρχή, δήθεν, να ανησυχεί και να διαμαρτύρεται για την στρεβλή ανάπτυξη, την αλλοιωμένη περιβαλλοντική, πολιτιστική και πολιτισμική φυσιογνωμία της περιοχής. Να παίρνει αποστάσεις από εικόνες και γεγονότα που δεν αρμόζουν στον τόπο. Παράλληλα όμως τη βλέπουμε να αποδέχεται, να υιοθετεί και να υποδέχεται δράσεις και εκδηλώσεις που δραματικά απέχουν από τον ως άνω προσανατολισμό.\nΠρόσφατο παράδειγμα η εισήγηση του αντιδημάρχου Τουρισμού, Πολιτισμού & Απασχόλησης για τη συμμετοχή του Δήμου Χερσονήσου στα καλλιστεία «RUSSIAN MISS TOURISM 2018», με στόχο, όπως ισχυρίζεται, την τουριστική προβολή του τόπου.\nΔυσκολευόμαστε να παρακολουθήσουμε τις ταλαντεύσεις της Δημοτικής Αρχής και του αρμόδιου αντιδημάρχου, ανάμεσα σε σπουδαίες πολιτιστικές εκδηλώσεις όπως η πρόσφατη στον Αρχαιολογικό Χώρο των Μαλίων και σε διαγωνισμούς καλλιστείων.\nΔυσκολευόμαστε να καταλάβουμε τους πειραματισμούς της τοπικής πολιτικής μας εξουσίας με ζητήματα ισότητας των φύλων και με υποχρεώσεις που έχουμε, ως Δήμος, αναλάβει και αφορούν τις έμφυλες διακρίσεις.\nΥπενθυμίζουμε ότι ο Δήμος Χερσονήσου έχει συνυπογράψει την “Ευρωπαϊκή Χάρτα για την ισότητα των φύλων στις τοπικές κοινωνίες” όπου ρητά ανέλαβε την υποχρέωση να συμβάλλει στην εξάλειψη των έμφυλων στερεοτύπων.\nΟ τόπος μας έχει υποδομές αλλά κι ένα τεράστιο πολιτιστικό απόθεμα. Μια τεράστια πολιτιστική, πολιτισμική και περιβαλλοντική κληρονομιά που μπορεί να αναδειχτούν σε ουσιαστικό στοιχείο της προβολής του, σε ένα προϊόν περαιτέρω δυναμικής ανάπτυξης του τουρισμού και της οικονομίας. Τούτα οφείλει να αναδείξει, να εδραιώσει, να προτείνει. Σε αυτό το στόχο οφείλουμε ως Δημοτική Αρχή, να είμαστε, αταλάντευτα, προσανατολισμένοι!\nΧαιρόμαστε που εντέλει ο Δήμαρχος Χερσονήσου οδηγήθηκε στην απόφαση να αποσύρει το θέμα κατά τη χθεσινή συνεδρίαση του Δημοτικού Συμβουλίου, δηλώνοντας ότι έχει άγνοια των υποχρεώσεων που απορρέουν από την Ευρωπαϊκή Χάρτα Ισότητας που συνυπέγραψε προηγούμενη Δημοτική Αρχή.\nΘέλουμε να πιστεύουμε ότι το θέμα, τελεσίδικα, έληξε. Θέλουμε να πιστεύουμε ότι θα πρυτανεύσει η λογική και θα διαφυλαχθούν ως “κόρη οφθαλμού” όσες δεσμεύσεις έχουμε αναλάβει και μας καταγράφουν ως μια κοινωνία ευαίσθητη και δημοκρατική.\nΓιατί οι άνθρωποι σε όλο τον κόσμο διεκδικούν ξανά τις βασικές υπηρεσίες από τις ιδιωτικές εταιρείες για να τις επαναφέρουν στη δημόσια σφαίρα; Για περισσότερα κάντε ΚΛΙΚ στην εικόνα!\nLIFE Natura2000Value Crete - Οι προστατευομενες περιοχες του Δικτυου NATURA 2000 στην Κρητη\nΔΕΛΤΙΟ ΤΥΠΟΥ της Δημοτικής Κίνησης Χερσονήσου “ΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ” Είναι πλέον σαφής η έλλε...\nΜεγάλες Αυξήσεις στα τέλη Άρδευσης στο Δήμο Χερσονήσου\nΑντι για αυξησεις μπορει να επιτευχθουν μειωσεις στο νερο Υδρευσης\nΜια ενδιαφέρουσα Μελέτη από τους "ΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ"- Δείτε κάνοντας κλικ στην εικόνα\nΑΝΑΠΤΥΞΙΑΚΟ ΠΛΑΝΟ ΓΙΑ ΤΟ ΔΗΜΟ ΧΕΡΣΟΝΗΣΟΥ\nΓια να διαβάσετε το κείμενο συμβολής των ΠΟΛΙΤΩΝ για την ΚΟΙΝΩΝΙΑ και το ΠΕΡΙΒΑΛΛΟΝ κάντε ΚΛΙΚ στην εικόνα\nΟΛΟΚΛΗΡΟ ΤΟ ΕΘΝΙΚΟ ΣΧΕΔΙΟ ΔΙΑΧΕΙΡΙΣΗΣ ΑΠΟΒΛΗΤΩΝ\nΚΡΗΤΗ Φυση σμιλεμενη απο το χρονο\nΣΠΟΡΟΙ της ΕΛΕΥΘΕΡΙΑΣ\nΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ: Για τον ΤΟΥΡΙΣΜΟ και την ΑΓΡΟΤΙΚΗ ΟΙΚΟΝΟΜΙΑ\nΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ: Για τη Δημοκρατια και τα Δικαιωματα\nΠΟΛΙΤΕΣ ΓΙΑ ΤΗΝ ΚΟΙΝΩΝΙΑ ΚΑΙ ΤΟ ΠΕΡΙΒΑΛΛΟΝ: ΠΟΛΙΤΙΣΜΟΣ-ΚΑΛΛΙΤΕΧΝΙΚΗ ΔΗΜΙΟΥΡΓΙΑ\nΠΟΛΙΤΕΣ ΓΙΑ ΤΗΝ ΚΟΙΝΩΝΙΑ ΚΑΙ ΤΟ ΠΕΡΙΒΑΛΛΟΝ:ΠΟΙΟΤΗΤΑ ΖΩΗΣ - ΚΑΘΗΜΕΡΙΝΟΤΗΤΑ ΤΟΥ ΔΗΜΟΤΗ στη ΧΕΡΣΟΝΗΣΟ\nΠΟΛΙΤΕΣ για την ΚΟΙΝΩΝΙΑ και το ΠΕΡΙΒΑΛΛΟΝ -- ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ\nΣΤΗΡΙΞΗ ΤΗΣ ΚΟΙΝΩΝΙΑΣ - ΑΛΛΗΛΕΓΓΥΗ\nΔιαβάστε το ΣΧΟΟΑΠ του πρώην Δήμου Γουβών\nΤο Σπηλαιο της Ανωπολης\nΤο ΞΕΝΙΑ ΜΟΤΕΛ ΚΑΡΤΕΡΟΥ\nΟ Πύργος του Φόσκολου\nΓια την κατάσταση στις εκβολές Αποσελέμη και στο έλος Μαλίων\nwwf: Υψώσαμε φωνή και χαρταετούς για τον Αποσελέμη\nΔιαμαρτυρία για την επαναδραστηριοποίησή του\nKεραιες κινητης τηλεφωνιας διπλα στα σχολεια\nΟι "Πολιτες για την Κοινωνια και το Περιβαλλον"\nείναι μια ομάδα πολιτών του Δήμου Χερσονήσου Ηρακλείου με διάθεση για μια κοινωνία ζωντανή, διεκδικητική, μαχητική.... Συνέχεια\nΚΑΛΕΣΜΑ ΓΙΑ ΕΝΑ ΠΛΑΤΥ ΚΙΝΗΜΑ ΥΠΕΡΑΣΠΙΣΗΣ ΤΗΣ ΠΡΩΗΝ ΑΜΕΡΙΚΑΝΙΚΗΣ ΒΑΣΗΣ ΓΟΥΡΝΩΝ\nΗ ΠΡΩΗΝ ΒΑΣΗ ΓΟΥΡΝΩΝ ΔΕΝ ΠΩΛΕΙΤΑΙ\nΥπογράψτε το Κάλεσμα για την Υπεράσπιση του δημόσιου χαρακτήρα του χώρου, στέλνοντας μήνυμα με το όνομά σας στο pokoipe@gmail.com (Με κλικ στην εικόνα δείτε ποιοι έχουν υπογράψει)\nΓΙΩΡΓΗ Ν. ΠΕΤΡΑΚΗ αρχιτεκτονα -χωροτακτη\nΑΝΑΓΝΩΡΙΣΤΙΚΗ ΕΚΘΕΣΗ ΓΙΑ ΤΗΝ ΑΝΑΠΤΥΞΗ ΤΗΣ ΠΡΩΗΝ ΑΜΕΡΙΚΑΝΙΚΗΣ ΒΑΣΗΣ ΓΟΥΡΝΩΝ - Εισήγηση στην εκδήλωση της 20ης Ιούνη 2011 για τη διάσωση του χώρου\nΔΕΙΤΕ ΠΑΛΑΙΟ ΣΧΕΔΙΟ ΤΩΝ ΑΜΕΡΙΚΑΝΩΝ ΓΙΑ ΤΗ ΒΑΣΗ ΓΟΥΡΝΩΝ\nΗ ΑΠΟΦΑΣΗ ΤΟΥ ΔΣ ΧΕΡΣΟΝΗΣΟΥ ΤΗΣ 10-5-2011 ΓΙΑ ΤΗΝ Π.Α.Β. ΓΟΥΡΝΩΝ\nΔιαβάστε ολόκληρο το πρακτικό της σχετικής συνεδρίασης\nΑΡΘΡΟ της Ρ. Δροσου\nΣυνδυασμός Οικογενειακής και Επαγγελματικής Ζωής - Θετικά Μέτρα και Πρακτικές που δεν περιλαμβάνει η Ελληνική Νομοθεσία\nΔιαμαρτυρια Καλλιτεχνικου Σχολειου\n- Μόνιμους Καθηγητές\n- Μόνιμους Καθηγητές Καλλιτεχνικών\n- Προσαρμογή της ύλης ανάλογα με τις ώρες που χάθηκαν λόγω της έλλειψής τους\n- Τη σίτιση που δικαιούνται\n- Το κτήριο που τους έχουν υποσχεθεί


Απόκτησε τέλειες γάμπες σε 5 μόλις λεπτά! | W A R R I O R S\nΑπόκτησε τέλειες γάμπες σε 5 μόλις λεπτά!\n0 0 Σάββατο, 5 Αυγούστου 2017 Edit this post\nΟι γάμπες είναι ένα από τα πιο σέξι σημεία τόσο στο γυναικείο όσο και στο αντρικό κορμί που όμως πολύ συχνά αμελούμε να γυμνάσουμε. Οι...\nΟι γάμπες είναι ένα από τα πιο σέξι σημεία τόσο στο γυναικείο όσο και στο αντρικό κορμί που όμως πολύ συχνά αμελούμε να γυμνάσουμε. Οι παρακάτω ασκήσεις θα σε βοηθήσουν να αποκτήσεις καλλίγραμμες, γυμνασμένες γάμπες με 5 μόλις λεπτά καθημερινής άσκησης.\nΤο καλύτερο; Mπορείς να τις κάνεις εύκολα στο γυμναστήριο, στο σπίτι ή ακόμα και στο γραφείο.\nΚάθισε στην άκρη μίας καρέκλας και ακούμπησε τα πόδια σου στο έδαφος. Από τη θέση αυτή ανασήκωσε τις φτέρνες και ρίξε όλο σου το βάρος στο μπροστινό μέρος του πέλματος και τα δάχτυλα και ξεκίνα να κάνεις πιέσεις. Αν θέλεις να δυσκολέψεις την άσκηση σήκωσε το ένα πόδι στον αέρα παράλληλα με το πάτωμα ή τοποθέτησε βάρος στους μηρούς σου (έναν αλτήρα ή μια στοίβα με βιβλία). Κάνε 3 σετ των 20 επαναλήψεων.\nΣτάσιου όρθιος/α με τα πόδια παράλληλα και τα γόνατα ελαφρώς λυγισμένα. Σταύρωσε τα χέρια μπροστά από το στήθος ή ακούμπησε τα στη μέση σου. Σήκωσε τις φτέρνες από το πάτωμα και μείνε στη θέση αυτή για 15 δευτερόλεπτα. Ακούμπησε τις ξανά κάτω και επανάλαβε για 5 φορές.\nΣτάσου στην άκρη ενός σκαλιού (ή στεπ ή χαμηλού σκαμπό) με τις άκρες των πελμάτων σου. Από τη θέση αυτή κάνε μικρές πιέσεις προς τα κάτω ρίχνοντας όλο το βάρος σου στις φτέρνες. 3 σετ των 20 επαναλήψεων είναι αρκετά.\nW A R R I O R S: Απόκτησε τέλειες γάμπες σε 5 μόλις λεπτά!


Άγνωστες Ιστορίες: Υπάρχει «τσουνάμι» σεισμών;\nΠρος το παρόν οι γεωλόγοι κάνουν μόνο εικασίες για το πώς ένας σεισμός μπορεί να παραγάγει έναν άλλον σεισμό σε διαφορετικό χρόνο και απόσταση. Μια θεωρία είναι ότι οι σεισμοί μεταβάλλουν την κίνηση και ροή των υπόγειων υδάτων σε άλλες περιοχές.\nΟι επιστήμονες έχουν διαπιστώσει ότι οι μεταβολές στην πίεση των υπόγειων υδάτων μπορούν να επηρεάσουν την τριβή σε ένα ρήγμα, διαδικασία που είναι πιθανό να προκαλέσει τελικά έναν νέο σεισμό με διαφορά λίγων ωρών ή και ημερών. Έχει επίσης διαπιστωθεί πως τα γκέιζερ (υδροθερμικές πηγές) είναι ιδιαίτερα ευαίσθητα στην παρουσία σεισμικών κυμάτων. Όταν περνούν σεισμικά κύματα από γκέιζερ εκείνα «βροντούν».\nΔημοσιεύτηκε στο HeliosPlus στις 22/4/13


Διάλεξη προσκεκλημένου ομιλητή, 19/03/2022 – Μεταπτυχιακό στη Διοίκηση Επιχειρήσεων – ΜΒΑ\n19 Μαρτίου, 2022 19 Μαρτίου, 2022 adminGuest Lectures\nΤο Σάββατο 19/03, στο πλαίσιο των μαθημάτων του ΜΒΑ, πραγματοποιήθηκε μια διαδικτυακή διάλεξη από τον καθηγητή του Berlin School of Economics and Law, Δρ. Αλέξανδρο Τσιπουλανίδη, με θέμα “Digital Technology for the Efficient Supply Chain from Company to Customer (B2B / B2C)”.\nΣτη διάλεξή του ο κ. Τσιπουλανίδης αναφέρθηκε σε θέματα όπως το SCOR model, το Lean Thinking, τις τεχνολογίες Industry 4.0 και στις εφαρμογές τους στα διάφορα σημεία της εφοδιαστικής αλυσίδας με σκοπό την απάλειψη των λεγόμενων wastes.\nΕπίσης, αναφέρθηκε σε πραγματικές περιπτώσεις (case studies) επιχειρήσεων, όπως η Oriflame και η SupplyOn, ενώ ανέλυσε και τις απαιτούμενες δεξιότητες που πρέπει να έχει ένα στέλεχος επιχειρήσεων για να αντεπεξέρχεται με επιτυχία στις προκλήσεις του Industry 4.0 και Industry 5.0.\nΜετά το τέλος της διάλεξης, ακολούθησε διάλογος και συζήτηση με τους φοιτητές μας.\nΕκ μέρους του ΠΜΣ στη Διοίκηση των Επιχειρήσεων, ευχαριστούμε θερμά τον Δρ. Τσιπουλανίδη Αλέξανδρο για την αποδοχή της πρόσκλησής μας και την πραγματοποίηση αυτής της πραγματικά πολύ ενδιαφέρουσας διάλεξης!\nPrevious Previous post: Τελική δήλωση επιλογής κατεύθυνσης σπουδών\nNext Next post: Αξιολόγηση μαθημάτων εαρινού εξαμήνου 2021-2022


Αρχική » ΕΕΑ: Στο τέλος του μήνα η απόφαση για την υπόθεση διπλοϊδιοκτησίας ΠΑΟΚ-Ξάνθης\nΟλοκληρώθηκε η ακροαματική διαδικασία στην ΕΕΑ (Επιτροπή Επαγγελματικού Αθλητισμού), που αφορά στην υπόθεση πιθανής συνιδιοκτησίας των ΠΑΕ ΠΑΟΚ και Ξάνθη και πλέον αναμένεται η οριστική απόφαση της Επιτροπής στο έλος του μήνα. Σύμφωνα με όσα ειπώθηκαν στην Επιτροπή:\n-Η Ξάνθη δεν είχε κοινοποιήσει ως όφειλε στην ΕΕΑ τη μεταβίβαση των μετοχών της εντός δεκαήμερου. Αυτό βάσει κανονισμού επισύρει ποινή υποβιβασμού. Η ακριτική ΠΑΕ υποστήριξε ότι επικοινώνησε τηλεφωνικά με τη γραμματέα της Επιτροπής για να γνωστοποιήσει την αλλαγή του μετοχολογίου, κάτι που δεν έπεισε τα μέλη της ΕΕΑ. «Πείτε κάποια άλλη δικαιολογία. Τι είναι αυτά που μας λέτε;» φέρεται να ρώτησε μέλος της Επιτροπής τους δικηγόρους της Ξάνθης.\n-Ο ΠΑΟΚ υποστήριξε ότι ο Ιωάννης Καλπαζίδης είναι τρίτος ξάδελφος του Ιβάν Σαββίδη και πως θα μπορούσε να αγοράσει μια ομάδα, επικαλούμενοι τον ΚΑΠ, που αναφέρει ότι από τρίτο βαθμό συγγένειας και μετά, δεν απαγορεύεται σε κάποιον να αγοράσει μια ΠΑΕ. Εκτός αυτού τόνισαν ότι η ΠΑΕ ΠΑΟΚ δεν ανήκει στον Ιβάν Σαββίδη, αλλά στην εταιρία Dimera, η οποία κατά το 91% ανήκει στον γιο του Ιβάν, Νίκο Σαββίδη και το 9% ανήκει στη σύζυγο του Ιβάν Σαββίδη, Κυριακή.\nΟι άνθρωποι της ΕΕΑ ενημέρωσαν ότι η απόφαση για την υπόθεση της ΠΑΕ Ξάνθη θα ανακοινωθεί μετά τις 27 Ιανουαρίου και μέχρι τέλος του μήνα. Επίσης, μέχρι την ερχόμενη Πέμπτη (23/1) μπορούν οι ομάδες να καταθέσουν υπομνήματα.\n«Δεν ήρθε έστω ένας»\nΤο μέλος της ΕΕΑ και εκ των εισηγητών της υπόθεσης της συνιδιοκτησίας ΠΑΟΚ – Ξάνθη, Ηλίας Αρκούδης, στάθηκε στην απουσία του Ιωάννη Καλπαζίδη που φέρεται ως ιδιοκτήτης του προπονητικού κέντρου της Ξάνθης. «Αν ήταν ο κύριος Καλπατζίδης εδώ θα τον ρωτάγαμε ένα κάρο θέματα, στο υπόμνημά του θα απαντήσει. Δυστυχώς στη συνεδρίαση παραβρέθηκαν μόνον δικηγόροι. Δεν ήρθε κανένα φυσικό πρόσωπο, ούτε εκπρόσωπος εταιρίας, ούτε μέτοχος, ούτε όλα αυτά τα ονόματα που ακούγαμε κατά καιρούς και είχαμε κλητεύσει».\nΑπό ητν πλευρά της το άλλο μέλος της ΕΕΑ, η Ειρήνη Μαρούπα δήλωσε: «Ολοκληρώθηκε η συζήτηση. Θα κατατεθούν υπομνήματα μέχρι την ερχόμενη Πέμπτη και μετά θα περιμένουμε τη διάσκεψη. Έχουν ζητηθεί έγγραφα, περιμένουμε να τα δούμε, δυστυχώς αποχώρησε η Dimera και η Belterra από την οποία περιμέναμε να τεθούν οι ερωτήσεις και να πάρουμε απαντήσεις. Είπαν ότι είχαν λάβει γνώση, πολύ καθυστερημένα της κλήσης, και δεν είχαν γνώση των στοιχείων για να απαντήσουν στις ερωτήσεις μας».\nΝα σημειωθεί ότι την ΠΑΕ ΠΑΟΚ εκπροσώπησαν οι Μπίρδας, Κατσάς, Μαυρομμάτης, Παπαδοπούλου, καθώς και ο νομικός σύμβουλος των επιχειρήσεων του Ιβάν Σαββίδη, Κώστας Φωτιάδης.\nΤην ΠΑΕ Ξάνθη εκπροσώπησαν οι Στράτος, Δασκαλάκης, Δετσαρίδης, Χριστοδούλου.\nΤην ΠΑΕ Ολυμπιακός που έκανε παρέμβαση στην υπόθεση εκπροσώπησαν οι Σουλούκου, Χατζησαβάογλου, Καρπετόπουλος, Τσίρωνας και Γιαννάκη.\nΜετά την εκδίκαση της υπόθεσης η ΠΑΕ ΠΑΟΚ εξέδωσε πανηγυρική ανακοίνωση στην οποία μιλούν για άγνοια του Ολυμπιακού για το ιδιοκτησιακό καθεστώς του ΠΑΟΚ και ισχυρίζεται ότι κατέρρευσε η σκευωρία που επιχειρήθηκε να στηθεί τον τελευταίο μήνα…\nΗ ανακοίνωση του ΠΑΟΚ: «Γέλιο προκάλεσε στον ΠΑΟΚ, η άγνοια των ανθρώπων στον Ολυμπιακό για ένα βασικό θέμα, όπως η μετοχική σύνθεση της ΠΑΕ ΠΑΟΚ- τρομάρα τους- και ότι ανήκει στην Κυριακή Σαββίδου και τους γιούς του Ιβάν Σαββίδη, κάτι που φυσικά είναι γνωστό τοις πάσι.\nΟ Ιβάν Σαββίδης είναι ο Πρόεδρος της ΠΑΕ ΠΑΟΚ, ο διοικητικός της ηγέτης και ο πατριάρχης της ασπρόμαυρης οικογένειας, πέραν της δικής του, όσο κι αν θέλουν τα ερυθρόλευκα παπαγαλάκια να παρουσιάσουν τα δικά τους παραμύθια. Μόνο που αυτά πλέον αποδείχτηκαν περίτρανα ότι δεν έχουν δράκο.\nΣήμερα κατέρρευσε σαν χάρτινος πύργος η σκευωρία που επιχειρήθηκε να στηθεί τον τελευταίο ενάμιση μήνα»\nΑπό πλευράς Ολυμπιακού λέγεται ότι «η ανακοίνωση του ΠΑΟΚ αποτελεί ένα δείγμα ότι οι άνθρωποι του Δικεφάλου βρίσκονται σε σύγχυση, καθώς ουδέποτε ισχυρίστηκαν τα παραπάνω. Αυτά τα είπαν οι δικηγόροι του ΠΑΟΚ…»\nΑπό την πλευρά του ο μεγαλομέτοχος της ΠΑΕ ΑΕΛ, Αλέξης Κούγιας εξαπέλυσε με δήλωση του, σφοδρή επίθεση κατά των παραγόντων της Ξάνθης που δεν παραβρέθηκαν στην εκδίκαση της υπόθεσης. Αναλυτικά όσα είπε ο γνωστός ποινικολόγος:


Το αποχαιρετιστήριο μήνυμα του Ρονάλντο στη Ρεάλ. "Για πάντα στην καρδιά μου" – 24ωρο\nΤο αποχαιρετιστήριο μήνυμα του Ρονάλντο στη Ρεάλ. "Για πάντα στην καρδιά μου"\nΛίγα λεπτά μετά την ανακοίνωση της Ρεάλ Μαδρίτης για την παραχώρηση του Κριστιάνο Ρονάλντο στη Γιουβέντους, ο Πορτογάλος επιθετικός θέλησε να αποχαιρετήσει τους “μερένγγες”.\nΗ επιστολή του Κριστιάνο Ρονάλντο προς τη Ρεάλ και τους φίλους της ομάδας\nΩστόσο, πιστεύω ότι ήρθε η ώρα να ανοίξω ένα νέο κεφάλαιο στη ζωή μου και γι΄ αυτό ζήτησα από τη διοίκηση να δεχθεί τη μετεγγραφή μου. Αισθάνομαι με αυτό τον τρόπο και ζητώ από όλους, και ιδιαίτερα από τους οπαδούς μας, να με καταλάβουν.\nΈσκασε η «βόμβα»! Η Ρεάλ ανακοίνωσε την πώληση του Ρονάλντο στη Γιουβέντους\nΓνωρίζω ότι ήρθε η ώρα για μία νέα περίοδο στην καριέρα μου. Φεύγω, αλλά αυτή η φανέλα και το Σαντιάγκο Μπερναμπέου θα παραμείνουν για πάντα στην καρδιά μου, όπου κι αν βρίσκομαι.»


Βιολογικό Λάδι Καρύδας Μαγειρικό 550γρ. Bio 7elements Natural Goods | Αγορά τιμή\nΑγορά βιολογικού μαγειρικού λαδιού καρύδας της 7elements με εξαιρετική τιμή από το βιολογικό μπακάλικο του Greenhousebio.gr. Το μαγειρικό λάδι καρύδας έχει ουδέτερο άρωμα, χρησιμοποιείται στις σαλάτες και είναι ιδανικό για το μαγείρεμα, το ψήσιμο & το τηγάνισμα σε υψηλές θερμοκρασίες καθώς αντέχει στην θερμότητα. Αποτελλεί σημαντική πηγή αντιοξειδωτικών & λιπαρών οξέων μέσης αλυσίδας.\nΤο μαγειρικό λάδι καρύδας της 7elements παράγεται από υψηλής ποιότητας καρύδες βιολογικής καλλιέργειας και ατμίζεται ελαφρά για να απαλαγεί από το άρωμα και την γεύση της καρύδας.


ΕΠΑΓΓΕΛΜΑΤΙΣΜΟΣ | Trinity Events\nΒασική αρχή της Trinity Events και της ομάδας μας είναι η άριστη υλοποίηση των project που αναλαμβάνουμε. Από τον ορισμό της πρώτης συνάντησης μέχρι και την επόμενη ημέρα των διοργανώσεων που αναλαμβάνουμε τηρούμε το διαμορφωμένο πλαίσιο αξιών και κανόνων που εξυπηρετούν τις ανάγκες της κάθε συνεργασίας.\nΗ εκπαίδευση η κατανόηση, η κατάκτηση της προσανατολισμένης στο αντικείμενο εμπειρίας και η εξονυχιστική μελέτη των υπό εκτέλεση έργων αποτελούν μέρος της φιλοσοφίας μας.\nΚάθε οργάνωση εταιρικής εκδήλωσης αποτελεί μια διεργασία με της δικές της ξεχωριστές απαιτήσεις. Πρέπει να ταιριάζει στα πρότυπα και στη φιλοσοφία του πελάτη και να είναι άρτια εκτελεσμένη. Αυτό καταφέρνουμε στην Trinity Events.


«Η Εύα γύρισε κι εγώ έγινα σοφότερος...», γράφει ο Νίκος Συρίγος! - Mothersblog.gr\n«Η Εύα γύρισε κι εγώ έγινα σοφότερος...», γράφει ο Νίκος Συρίγος!\n11 Απρ 2016\tΟ Αλή μπαμπάς και οι δύο κόρες\nΤου χρόνου, λέει, η τριήμερη θα είναι πενταήμερη... Καληνύχτα ζωή! Ο Νίκος Συρίγος γράφει...\nΤο παιδί γύρισε. Επέστρεψε. Το απόγευμα του Σαββάτου ήταν ξανά στο σπίτι μας. Η τριήμερη ήταν τελικά... δυομισοήμερη. Ελπίζω να μην κράτησε «κάβα» τη μισή μέρα για του χρόνου. Άσε που αυτό το... του χρόνου έχει αρχίσει ήδη να με αγχώνει. Να με σκοτώνει. Για σένα, μπαμπά, που δεν στο έχουν πει ακόμη, τα παιδιά της πρώτης Λυκείου πάνε πενταήμερη. ΝΑΙ ΚΑΛΑ ΔΙΑΒΑΣΕΣ. 5ήμερη. 5. Τώρα που το ξέρεις ξεκίνα. Τα χάπια. Αλλιώς δεν τη βγάζεις καθαρή.\nΗ Εύα βέβαια, να τα λέμε κι αυτά, την κέρδισε την εμπιστοσύνη μας αφού το δωμάτιο της ήταν υπόδειγμα! Σαν τον Ρέμο ένα πράγμα που έχει μάθει να κοιμάται με την πόρτα ανοικτή... Ή τουλάχιστον έτσι μας είπε. Όχι ο Ρέμος. Η Εύα και οι φίλες της: Η Στέλλα και η Ελένη. Μέχρι να κοιμηθούν τα κορίτσια η πόρτα ήταν μόνιμα ανοικτή. Δεκτός κάθε έλεγχος που λέμε στις αγγελίες. Κι ο έλεγχος γινόταν από τις καθηγήτριες που συνόδευσαν τα παιδιά στην εκδρομή.\nΑπό τα κορίτσια βέβαια, ομολογώ πως έγινα σοφότερος όταν μου περιέγραφαν κάποιες ενδυματολογικές επιλογές που... συνάντησαν στην εκδρομή. Με αποκορύφωμα τα βρακάκια-χρόνος. Βρακάκια-χρόνος συνάδελφε μπαμπά... Ναι, αυτά που είναι σαν το χρόνο που... πίσω δεν έχει! Είπες κάτι; Σώπασε και κολύμπα. Να πάμε παρακάτω; Να πάμε...\nΣτο δωμάτιο των κοριτσιών μπήκαν και αγόρια. Για επιτραπέζια. Κι έφυγαν, είπαν τα κορίτσια, μόλις έπρεπε να πέσουν για ύπνο. Ώρα δεν μας είπαν αλλά (θέλω να) πιστεύω ότι θα ήταν νωρίς. Κι όχι νωρίς το πρωί. Το ότι η Εύα με το που γύρισε... κοιμάται ακόμα, το εκλαμβάνω ως μέρος της ταλαιπωρίας από το ταξίδι. Και μακάρι να της λείψει τόσο πολύ ο ύπνος που του χρόνου να μην πάει ΠΕΝΤΑήμερη. Κοριτσάκι μου, αγάπη μου, ξέρεις πόσο ΔΕΝ θα κοιμηθείς εκεί; Κάτσε σπίτι και θα σε ξυπνάμε μόνο όταν είναι να πας για ύπνο!\nΠού να τρέχεις τώρα κοριτσάκι μου... Θα σε πάω εγώ εκδρομούλα. Και πάρε μαζί και τη Στέλλα και την Ελένη... Όπου θέλετε! Τι; Δεν θέλετε.... Πόσες έμειναν για την επόμενη εκδρομή; 360κάτι και σήμερα... Βαθιές ανάσες... Ανώδυνος τοκετός και λίγα λέω... Πόσο να αντέξει ο δόλιος ο πατέρας...


«Σφαγή» Σκουρλέτη - Πλεύρη στη Βουλή με φόντο την τρομοκρατία και τη Δημοκρατία - News In Greece\nΑρχική Πολιτική «Σφαγή» Σκουρλέτη – Πλεύρη στη Βουλή με φόντο την τρομοκρατία και τη...\n«Σφαγή» Σκουρλέτη – Πλεύρη στη Βουλή με φόντο την τρομοκρατία και τη Δημοκρατία\nΑποκρούοντας τα διαρκή πυρά βουλευτών της αξιωματικής αντιπολίτευσης περί αυταρχικών και αντιδημοκρατικών κυβερνητικών πρακτικών με πρόσχημα την πανδημία, καθώς και το δριμύ κατηγορώ για τη λεγόμενη πανεπιστημιακή αστυνομία, ο κοινοβουλευτικός εκπρόσωπος της ΝΔ, κατηγόρησε τον ΣΥΡΙΖΑ ότι συναγελάζεται με τρομοκράτες, αναφέροντας 6 νομοθετικές παρεμβάσεις που έγιναν επί διακυβέρνησης ΣΥΡΙΖΑ υπέρ των τρομοκρατών της 17 Νοέμβρη (κατάργηση φυλακών τύπου γ’, δικαίωμα αδείας, μεταφοράς σε αγροτικές φυλακές κλπ.).\n«Θέλετε να ζείτε στο ψέμα. Εμείς λέμε ξεκάθαρα: θέλουμε τάξη και στα πανεπιστήμια. Υλοποιούμε το πρόγραμμα που είχαμε τάξει στους πολίτες. Εμείς δεν ανεχόμαστε καταστάσεις να έρχονται και να διαπομπεύουν πρυτάνεις ή να αναρτούν πανό και να λένε “που είναι ο πατέρας σου”. Εσείς τα κάνατε αυτά. Εσείς νομοθετήσατε έξι παρεμβάσεις υπέρ των τρομοκρατών της 17Ν… Η αντιπολίτευση οφείλει να καταλάβει ότι δεν είναι κόμμα του 3% να συναγελάζεται με τρομοκράτες. Πρέπει να πάρει την ευθύνη και να πει ότι ο κορωνοϊός κολλάει παντού και τα δικαιώματα πρέπει να ασκούνται με γνώμονα τη δημόσια υγεία», ανέφερε ο κ. Πλεύρης εγείροντας την οξύτατη αντίδραση του Πάνου Σκουρλέτη.\nΠ. Σκουρλέτης: Μαύρη προπαγάνδα – εσείς στραγγαλίζετε τη Δημοκρατία\n«Αυτά τα “ο ΣΥΡΙΖΑ συναγελάζεται με τρομοκράτες” τα έχουμε ξανακούσει. Σταματήστε τη μαύρη προπαγάνδα. Η κυβέρνηση ΣΥΡΙΖΑ ήταν η πιο δημοκρατική κυβέρνηση από το 1974 και μετά. Εσείς στραγγαλίζετε τη Δημοκρατία», αντέτεινε σε υψηλούς τόνους ο κοινοβουλευτικός εκπρόσωπος του ΣΥΡΙΖΑ. Μάλιστα ο κ. Σκουρλέτης, συνέχισε προσθέτοντας ότι: «Το κράτος δικαίου είναι για όλους. Φωτογραφικές διατάξεις δεν υπήρξαν για κανέναν. Ο καθένας δικάζεται άπαξ. Η εκδικητική αντιμετώπιση του οποιουδήποτε είναι έξω από τον νομικό πολιτισμό», προκαλώντας ερμηνείες περί υιοθέτησης του περιεχομένου του κειμένου στελεχών του ΣΥΡΙΖΑ υπέρ του Δημήτρη Κουφοντίνα.\n«Πείτε ότι θέλετε να έχετε 10.000 κόσμο στο δρόμο. Βγείτε και πείτε ότι στις συναθροίσεις δεν κολλάει (σ.σ. ο κορωνοϊός). Πείτε ότι στη ζυγαριά δημόσια υγεία ή διαμαρτυρία εσείς επιλέγετε την διαμαρτυρία και ότι αποδέχεστε την αύξηση των κρουσμάτων και των ασθενών στις ΜΕΘ», ανέφερε απευθυνόμενος στην αξιωματική αντιπολίτευση και επιδεικνύοντας φωτογραφίες από τον συνωστισμό που προκλήθηκε στο σημερινό συλλαλητήριο – σε συνέχεια των κατηγοριών του για υποκίνηση σε ανυπακοή – σχολίασε «αυτό εδώ είναι δικό σας δημιούργημα».\n«Εσείς στραγγαλίζετε την Δημοκρατία. Με τις απαγορεύσεις και την επιβολή αστυνομίας μέσα στα πανεπιστήμια. Και τον ωμό εκβιασμό που περιέγραψε ο κ. Πλεύρης . Λέει “από τη μία ο τρόμος της πανδημίας κι από την άλλη τα δικαιώματά σας. Διαλέξτε”. Όχι δεν είναι έτσι. Δεν θα στραγγαλίσετε τα δικαιώματα των εργαζομένων, δεν θα πετσοκόψετε μεροκάματα, δεν θα απολύσετε κόσμο στο όνομα της πανδημίας. Δεν θα σας σας τον επιστρέφουμε αυτό τον εκβιασμό», είπε ο κ. Σκουρλέτης.\nΠροηγούμενο άρθροΤρίζει το γερμανικό «φρένο» του χρέους\nΕπόμενο άρθροΖευγάρι ηλικιωμένων έχασε τη ζωή του από πυρκαγιά στο σπίτι του\nLIVE η Ακολουθία των Αχράντων Παθών από τον Ναό των Αποστόλων...


Απούσα ή ακανόνιστη έμμηνος ρύση. Πότε συμβαίνει αυτό και γιατί; :: Zlifetimes\nΥπερβολική απώλεια ή αύξηση βάρους. Αν και το χαμηλό σωματικό βάρος είναι μια πολύ συνηθισμένη αιτία για την απουσία περιόδου ή για τον ακανόνιστο κύκλο, η παχυσαρκία μπορεί επίσης να προκαλέσει προβλήματα εμμήνου ρύσεως\nΔιατροφικές διαταραχές, όπως η ανορεξία ή η βουλιμία.\nΑυξημένη άσκηση. Η απουσία περιόδου είναι συνηθισμένη σε αθλήτριες.\nΦάρμακα, όπως οι μέθοδοι ελέγχου των γεννήσεων, μπορούν να προκαλέσουν ελαφρές, λιγότερο ή περισσότερο συχνές ακανόνιστες περιόδους ή ακόμα και απουσία τους.\nΟρμονικά προβλήματα. Μια αλλαγή στα επίπεδα των ορμονών που χρειάζεται το σώμα μπορεί να προκαλέσει ανωμαλίες στην έμμηνο ρύση.\nΠροβλήματα με τα όργανα της πυέλου, όπως σύνδρομο πολυκυστικών ωοθηκών ή σύνδρομο Asherman.\nΘηλασμός. Πολλές γυναίκες δεν έχουν κανονική έμμηνο ρύση μέχρι να ολοκληρώσουν το θηλασμό.\nΑλλες ασθένειες, όπως το σύνδρομο του ευερέθιστου εντέρου, η φυματίωση, η ηπατική νόσος και ο διαβήτης, μπορεί να προκαλέσουν ακανόνιστη περίοδο ή απουσία περιόδου αν και αυτό είναι σπάνιο. Αλλά αν κάποια απ' αυτές τις ασθένειες είναι παρούσα, θα υπάρχουν συνήθως και άλλα συμπτώματα εκτός από τις διαταραχές της εμμηνορρυσίας.


“Πόλη+Ζωή”: Εικόνα διάλυσης στο Δήμο Δράμας !\n– 15 Οκτωβρίου 2021Δημοσιεύτηκε: Slider, ΔΡΑΜΑ, ΤΕΛΕΥΤΑΙΑ ΝΕΑ - ΓΝΩΜΕΣ\nΠροτεραιότητα σε γεύματα και επισκέψεις δίνει η Δημοτική Αρχή την στιγμή που παραμένουν απλήρωτοι εργαζόμενοι στην καθαριότητα (καθαρίστριες ΙΔΟΧ) , και θέτονται σε αναστολή εργασίας κάποιοι δημοτικοί υπάλληλοι, ενώ θα μπορούσαν να μετακινηθούν σε άλλες θέσεις. Αυτά μεταξύ άλλων καταγγέλλει η δημοτική παράταξη “πόλη+ζωή” κατηγορώντας τον Δήμαρχο Χριστόδουλο Μαμσάκο ως αποκλειστικά υπεύθυνο για την εικόνα διάλυσης του Δήμου.\nΤις συνέπειες πληρώνει η Δράμα και οι εργαζόμενοι στον Δήμο !!\nΟδηγός απορριμματοφόρου μετακινείται σε υπηρεσία που δεν διαθέτει αυτοκίνητο και δεν προβλέπεται θέση οδηγού και η μετακίνησή του ακυρώνεται ως παράνομη από την Αποκεντρωμένη Διοίκηση !\nΜόνιμοι υπάλληλοι μετακινούνται σε θέσεις που δεν επιθυμούν, ενώ είναι εκ των προτέρων γνωστό ότι ως ανεμβολίαστοι θα τεθούν σε αναστολή και θα χάσουν τη δουλειά τους !\nΟι καθαρίστριες των σχολείων δουλεύουν 2 μήνες χωρίς να πληρώνονται !\nΠλήθος υπαλλήλων αναζητούν σωτήρια μετάταξη σε άλλους φορείς και πολλοί τα καταφέρνουν και εγκαταλείπουν τον Δήμο Δράμας !\nΑπό την έναρξη των μαθημάτων στα σχολεία εκκρεμούν θέματα (ενημέρωση μαθητών και γονέων για την αναγκαιότητα εμβολιασμού, παραχώρηση χώρων κλπ) που ανήκουν στην αρμοδιότητα των Σχολικών Συμβουλίων και με ευθύνη της Δημοτικής Αρχής αυτά δεν έχουν συγκροτηθεί ακόμη !\nΑφού αποτύχατε να δημιουργήσετε Κέντρο Δημιουργικής Απασχόλησης Παιδιών (ΚΔΑΠ) στη Δράμα, το μοναδικό που λειτουργούσε στον Καλό Αγρό έκλεισε κι αυτό, γιατί δεν ήταν ελκυστικό για τα παιδιά, ενώ τα ιδιωτικά ΚΔΑΠ αυξάνονται και πληθύνονται, επειδή πραγματικά λύνουν κοινωνικά και παιδαγωγικά προβλήματα με δαπάνες της Ε.Ε. και χωρίς κόστος για τους γονείς !\nΚαι αυτά μόνο τον τελευταίο μήνα ! ΓΙΑΤΙ κ. Μαμσάκο ;;;\nΓιατί είναι διάχυτη πλέον η αντίληψη ότι στον Δήμο Δράμας δεν λειτουργεί τίποτε σωστά ;;;\nΓιατί πολλοί εργαζόμενοι νιώθουν ότι βρίσκονται υπό διωγμό ;;;\nΜε την κατάσταση αυτή να επικρατεί, καλείται το Δημοτικό Συμβούλιο να συζητήσει κατεπειγόντως την έγκριση δαπάνης για φιλοξενία και γεύμα επίσημων προσκεκλημένων. Κατεπείγουσα δαπάνη για μια επίσκεψη που ήταν γνωστή από τις αρχές του καλοκαιριού, αλλά δεν ‘πρόλαβαν’ να την σχεδιάσουν έγκαιρα. Μάλιστα, για να ψηφιστεί η κατεπείγουσα δαπάνη, διαβεβαιώνονται οι επικεφαλής των παρατάξεων (άκουσον – άκουσον) ότι θα προσκληθούν στο γεύμα !!!\nΗ παράταξή μας, ‘πόλη + ζωή’, καταψηφίζει την δαπάνη !\nΌχι επειδή δεν συμφωνούμε με την ανάπτυξη δεσμών με άλλες πόλεις και με την ανταλλαγή επισκέψεων, αλλά επειδή πολλά περισσότερα έπρεπε να γίνουν πριν από αυτά και δεν έγιναν.\nΘεωρούμε ότι προτεραιότητα της Δημοτικής Αρχής θα έπρεπε να είναι η πληρωμή των εργαζομένων (καθαρίστριες ΙΔΟΧ) που εργάζονται απλήρωτες από 1-9-2021 και για τον σκοπό αυτό να διατεθεί πρωτίστως χρόνος και προσωπικό και μετά να ασχοληθούν οι υπηρεσίες με τις φιλοξενίες και τα γεύματα.\nΟ Δήμαρχος είναι αποκλειστικά υπεύθυνος για τις τοποθετήσεις και τις μετακινήσεις των εργαζομένων και έχει κάνει τις επιλογές του. Πρώτα η φιλοξενία και τα γεύματα ! Οι εργαζόμενοι ας περιμένουν να πληρωθούν μετά από 3 μήνες !!!\nΜε ήσυχη τη συνείδησή του θέτει σε αναστολή εργαζόμενους και τους στερεί τον μισθό, ενώ υπάρχει τρόπος να συνεχίσουν να εργάζονται νόμιμα και παραγωγικά και οι υπηρεσίες έχουν ανάγκες από προσωπικό για να μπορούν να ανταποκριθούν στις υποχρεώσεις τους !!!\nΣας ρωτήσαμε κ. Μαμσάκο, ΓΙΑΤΙ διαλέξατε τον δρόμο της κακίας ; και απάντηση δεν έχετε δώσει !!!\nΓια εμάς, λοιπόν, δεν αρκεί η πρόσκληση σε γεύμα για να ψηφίσουμε την δαπάνη !\nΕξάλλου, απορούμε, πώς μπορεί κάποιος να δέχεται προσκλήσεις σε γεύματα, όταν, με ευθύνη αυτών που τον καλούν, οι άνθρωποί μας, οι συνεργάτες μας, απολύονται ή μένουν απλήρωτοι επί μήνες !!!\nΑπαιτούμε να σταματήσουν, επιτέλους, να πληρώνουν οι Δραμινοί και οι Δραμινές την ανικανότητά σας να διοικήσετε τον Δήμο !!!\nTags: "πόλη+ζωή", Δήμος Δράμας


Ρομποτικό σεισμολόγο στέλνει η NASA στον «Κόκκινο Πλανήτη» - ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nHome KOSMOS Ρομποτικό σεισμολόγο στέλνει η NASA στον «Κόκκινο Πλανήτη»\nΡομποτικό σεισμολόγο στέλνει η NASA στον «Κόκκινο Πλανήτη»\n12:15 μ.μ. KOSMOS,\nΤο πρώτο εξειδικευμένο ρομποτικό εργαστήριο σεισμολογικών ερευνών στέλνει η Αμερικανική Διαστημική Υπηρεσία (NASA) στον Άρη, με στόχο να μελετήσει το εσωτερικό του πλανήτη σε μεγάλο βάθος με τη βοήθεια των σεισμικών κυμάτων.\nΗ αποστολή InSight (Interior Exploration using Seismic Investigations, Geodesy and Heat Transport) εκτοξεύτηκε με ένα πύραυλο «Άτλας 5» ύψους 57 μέτρων της United Launch Alliance (ULA) από την αεροπορική βάση Βάντενμπεργκ της Καλιφόρνια.\nΑυτή ήταν η πρώτη διαπλανητική αποστολή στην αμερικανική ιστορία που ξεκίνησε από τη δυτική ακτή των ΗΠΑ, σπάζοντας έτσι το μονοπώλιο της Φλόριντα στις διαστημικές εκτοξεύσεις.\nΕπιπλέον, αυτή είναι η πρώτη φορά, μετά τις αποστολές «Απόλλων» στη Σελήνη, που η NASA θα τοποθετήσει ένα σεισμογράφο σε άλλο πλανήτη.\n— NASA (@NASA) 5 Μαΐου 2018\nΤο InSight δεν είναι ένα κινούμενο ρόβερ, αλλά ένα στατικό αυτόματο επιστημονικό εργαστήριο. Ύστερα από ένα ταξίδι 485 εκατομμυρίων χιλιομέτρων και την προσεδάφισή του στην περιοχή Elysium Planitia του βορείου ημισφαιρίου (η οποία προβλέπεται να συμβεί στις 26 Νοεμβρίου 2018), για πρώτη φορά θα «δει» με τα όργανά του βαθιά κάτω από την αρειανή επιφάνεια. Οι έρευνες θα επικεντρωθούν στο υπέδαφος με στόχο να προκύψουν οι απαιτούμενες πληροφορίες που θα ρίξουν φως στη δημιουργία των πλανητών πριν από 4,6 δισεκατομμύρια χρόνια. Η NASA έστειλε το τελευταίο «σεισμόμετρο» στον «Κόκκινο Πλανήτη» τη δεκαετία του 1970 αλλά οι αποστολές απέτυχαν να ανιχνεύσουν τις δονήσεις εδάφους επειδή τα όργανα ήταν τοποθετημένα στο σώμα των ανιχνευτών.


ΕΠΙΚΑΙΡΑ ΔΕΛΤΙΑ ΤΥΠΟΥ ΤΗΣ ΑΚΕΠ ΓΙΑ ΤΟΝ ΕΠΙΚΟΙΝΩΝΙΑ 2 ΧΡΟΝΙΑ ΜΕΤΑ - ΗΡΑΚΛΕΙΟ NEWS\nΕΠΙΚΑΙΡΑ ΔΕΛΤΙΑ ΤΥΠΟΥ ΤΗΣ ΑΚΕΠ ΓΙΑ ΤΟΝ ΕΠΙΚΟΙΝΩΝΙΑ 2 ΧΡΟΝΙΑ ΜΕΤΑ\nΦυσικά όταν συντάχθηκαν τα δελτία τύπου που ακολουθούν ο Π. Βλασσόπουλος και η ΑΚΕΠ διεκδικούσαν την καρέκλα του δημάρχου. Μετά από 2 χρόνια άλλαξαν πολλά και μέσα σε αυτά και η απόψεις των πολιτικάντηδων...\nΑνώνυμος 20 Οκτωβρίου 2012 - 8:46 π.μ.\nκαι τρέχατε κάποιοι από το ραδιόφωνο να τον στηρίξετε. Ακόμα και την εποχή που ο Βλασσόπουλος ήταν μόνος του και γύριζε σαν το φτωχοδιάβολο. Και τότε κάποιοι σας έβριζαν και σας λοιδωρούσαν. Τώρα αυτοί είναι με τον Παντελή και σεις........Δε λέω ότι κάνατε άσχημα ούτε ας προσέχατε. Έτσι γίνεται πάντα. Ίσως όχι τόσο χοντρά αλλά πάντα\nΑνώνυμος 20 Οκτωβρίου 2012 - 8:48 π.μ.\nΗ ΑΚΕΠ είναι συνεπέστατη. Καταγγέλει ότι οι εργαζόμενοι έμειναν 3 μήνες απλήρωτοι. Δε μιλάει για 8 μήνες\nΑνώνυμος 20 Οκτωβρίου 2012 - 8:52 π.μ.\nΥπογραφή ΔΑΥΙΔ. Άλλο θύμα αυτός. Τρέχει να στήσει το μαγαζί και μετά πλακώνουν μετά οι καιροσκόποι και τα λαμόγια να κάνουν τους πονηρούς. Και αυτός τους ''καμαρώνει'' από μακριά. Δύσκολοι καιροί για ευθείς και έντιμους ανθρώπους.\nΑνώνυμος 20 Οκτωβρίου 2012 - 4:29 μ.μ.\nΔΑΥΙΔ ΚΑΙ ΛΟΙΠΟΙ ΑΚΕΠΙΤΕΣ ΦΙΑΤΙ ΔΕΝ ΜΙΛΑΤΕ.ΛΟΥΦΑΞΑΤΕ ΛΑΜΟΓΙΑ ΚΑΙ ΣΕΙΣ ΣΑΝ ΟΛΟΥΣ ΤΟΥΣ ΔΗΜΟΤΙΚΟΥΣ ΣΥΜΒΟΥΛΟΥΣ...ΒΡΕ ΟΥΣΤ ΚΟΠΡΟΣΚΥΛΑ...ΕΛΑΤΕ ΝΑ ΞΑΝΑΖΗΤΗΣΕΤΕ ΤΗΝ ΨΗΦΟ ΜΑΣ ΚΑΙ ΤΗΝ ΣΥΝΔΡΟΜΗ ΜΑΣ ΣΕ 2 ΧΡΟΝΙΑ...ΜΑΣ ΚΟΡΟΙΔΕΨΑΤΕ ΜΑΣ ΠΟΥΛΗΣΑΤΕ ΚΕΡΑΤΑΔΕΣ...\nΑνώνυμος 21 Οκτωβρίου 2012 - 1:13 π.μ.\nεγώ έμαθα πως ο Δαυίδ ήταν κατηγορηματικός να κλείσει το ραδιόφωνο αν είναι ψέματα να βγει να το διαψεύσει ο ίδιος, διαφορετικά έγινε ρόμπα και αυτός\nΑνώνυμος 21 Οκτωβρίου 2012 - 4:12 μ.μ.\nAπό που και ως που όποιος είναι υπέρ του να κλείσει το ραδιόφωνο είναι ρόμπα ?\nτα παραπάνω δελτία τύπου έχουν μια ταμπέλα πχ ΑΚΕΠ, δεν είναι απρόσωπη, επίσης έχει και 2 υπογράφοντες.\nΑνεξάρτητα από τους 2 υπογράφοντες όσοι συμμετέχουν στην ταμπέλα π.χ. ΑΚΕΠ συμφωνούν με το περιεχόμενο του δελτίου τύπου, αν δε συμφωνούν και παρόλα αυτά παραμένουν τότε κάτι δε πάει καλά.\nΕκτός από το να διαβάζεις μόνο τα σχόλια ρίξε και μια ματιά στα δελτία τύπου για να τα θυμηθείς.\n"Οι δικαιολογίες δίνουν και παίρνουν. Φταίει το κράτος, η Δ.Ε.Η., η προηγούμενη Διοίκηση, η Αντιπολίτευση και διάφοροι άλλοι."\nΤις ίδιες δικαιολογίες χρησιμοποιεί ο υπογράφων το κείμενο σήμερα\n"Η γνωστή ξεπερασμένη και παλιομοδίτικη τακτική, τεκμήριο της πολιτικής τους ανικανότητας."\nΔεν απέχει πολύ από το συμπέρασμα που βγάζουμε για τον υπογράφων και την διοίκηση του.\n“Η δημοτική κίνηση “ΑΚΕΠ ΗΡΑΚΛΕΙΟ ΕΠΟΜΕΝΗ ΜΕΡΑ”, καταδικάζει το γεγονός ότι οι εργαζόμενοι στον Ραδιοφωνικό σταθμό της πόλης μας παραμένουν, για άλλη μια φορά ακόμη, απλήρωτοι για τρεις ολόκληρους μήνες, σε μια ιδιαίτερα δύσκολη περίοδο και αναγκάζονται να διεκδικούν το αυτονόητο"\nΟι εργαζόμενοι είναι απλήρωτοι 8 μήνες και η περίοδος που διανύουμε είναι ακόμα πιο δύσκολη με εκείνη που εκδόθηκε το δελτίο τύπου.\nΤο ότι οι εργαζόμενοι ζητούν τα δεδουλευμένα τους από αυτονόητο που θεωρούσε η τότε παράταξη και σημερινή δημοτική αρχή, σήμερα θεωρεί το παράδοξο και υπερβολή.\nΑνώνυμος 21 Οκτωβρίου 2012 - 4:42 μ.μ.\nΚαι μια και αναφερόμαστε σε ρόμπες,\nΕίδα ο Παπαδάτος έβαλε διαφήμιση στον χτύπο, στον δημοτικό ραδιοφωνικό σταθμό που είναι και πρόεδρος έβαλε διαφήμιση?\nΑνώνυμος 21 Οκτωβρίου 2012 - 6:08 μ.μ.\nΟ ΔΑΒΙΔ ΕΙΝΑΙ ΑΚΟΜΑ ΣΤΗΝ ΒΛ-ΑΚΕΠ !!!!!!!!!!!!\nο Παπαδάτος έβαλε διαφήμιση στον χτύπο\nΠΟΥ ΘΕΛΑΤΕ ΝΑ ΒΑΛΕΙ;;;;;;;;; ΣΤΗΝ ΕΚΦΡΑΣΗ;;;;;


Η σύνδεση του Αγρινίου με την Ιόνια Οδό.\nΤο φυσικό αέριο. Έργο που διεκδικούσαμε πάνω από 25 χρόνια και το οποίο τώρα γίνεται πραγματικότητα με την δημιουργία των πρώτων δικτύων διανομής στο Αγρίνιο, στην Πάτρα και στον Πύργο. Φυσικό αέριο σημαίνει πλεονέκτημα για την επιχειρηματικότητα και φθηνή πηγή ενέργειας για τα νοικοκυριά.\nΗ Ολοκληρωμένη Χωρική Επένδυση Μεσολογγίου – Αιτωλικού με 33 έργα, συνολικού προϋπολογισμού 48 εκατομμυρίων ευρώ. Έργα που θ’ αναμορφώσουν και θ’ αναδείξουν όλη την ζώνη παρέμβασης.\nΟ κόμβος Μενιδίου.\nΗ ανάπλαση και αξιοποίηση της παραλίμνιας ζώνης της Τριχωνίδας με ήπιες μορφές ανάπτυξης.\nΗ αναμόρφωση του παλιού Νοσοκομείου Αγρινίου, με την φιλοξενία υγειονομικών και κοινωνικών δομών.\nΤο Ξενοκράτειο Μουσείο στο Μεσολόγγι.\nΗ δημιουργία Μαρίνας στη Ναύπακτο, με εξασφαλισμένη χρηματοδότηση.\nΗ κατασκευή νέων σχολικών μονάδων στην Αιτωλοακαρνανία (όπως το 7ο Γυμνάσιο Αγρινίου) και η οριστική εξάλειψη του ζητήματος της σχολικής στέγης, με παράλληλη ενεργειακή αναβάθμιση των σχολικών κτιρίων.\nΈργα αντιπλημμυρικής θωράκισης και νέες παρεμβάσεις για την αναβάθμιση του εθνικού και επαρχιακού δικτύου όπως, για παράδειγμα, στην εθνική Αγρινίου-Καρπενησίου και Αγρινίου-Θέρμου.\nΗ στήριξη της μικρής και μεσαίας επιχειρηματικότητας με προγράμματα για τα οποία έχουμε ήδη εξασφαλισμένες χρηματοδοτήσεις και τα οποία αποβλέπουν στην οικονομική αναθέρμανση και σε νέες θέσεις εργασίας.\nΜ. Τετάρτη 24 Απριλίου, στις 10.00 π.μ.\nΕκλογικό Κέντρο του συνδυασμού στο Αγρίνιο, Πλατεία Δημοκρατίας 1 και Χαριλάου Τρικούπη


Αυτόχθονες Έλληνες: ΕΛΛΗΝΕΣ:Με τα μάτια ενός τρίτου!\nτου Κώστα Ροδινού Προσφάτως ήταν περαστικός από την Ελλάδα ένας φίλος από τη Νέα Υόρκη, εξειδικευμένος στο «global marketing». Επειδή είχε μόνο μια μέρα διαθέσιμη, με παρακάλεσε να επισκεφθούμε τις Μυκήνες. Τον ρώτησα, αν αντέχει ένα “crash course” πολιτισμού. Εγνεψε «ναί». Ξεκινήσαμε στις 3 το πρωϊ για να τα προλάβουμε όλα. Το πρόγραμμα είχε Ολυμπία- Επικούρειο Απόλλωνα-Μυκήνες-Επίδαυρο. Και στην επιστροφή, Ελευσίνα-Σαλαμίνα. Το βράδυ καταλήξαμε σ’ ένα ταβερνάκι στο Θησείο, με θέα την Ακρόπολη. Ξεκίνησε μ’ ένα δηκτικό σχόλιο: «Είναι δυνατόν να έχετε μετατρέψει σε χαβούζα το ιερότερο μέρος της Αττικής;» Αναφερόταν στην Ελευσίνα! «Ποιοί εχθροί της πατρίδος σου, σκέφτηκαν να στήσουν εκεί τις πιο ρυπογόνες βιομηχανίες; Και η Σαλαμίνα; Είναι δυνατόν ο χώρος όπου δόθηκε η σημαντικότερη ναυμαχία της αρχαιότητας, να είχε μεταβληθεί σε χωματερή, χωρίς ούτε ένα μνημείο που να τη θυμίζει; Και θέλετε να αντλήσετε πετρέλαιο στο Αιγαίο; Θα σας στύψουν σαν λεμόνι! Δεν ακούσατε τίποτα για το ατύχημα στον Κόλπο του Μεξικού; Φαντάζεσαι να γίνει κάτι τέτοιο σε μια κλειστή θάλασσα, όπως το Αιγαίο;» «Καλά απ’ όσα είδες, μόνο αυτό σου έμεινε;» απάντησα θυμωμένος. «Βέβαια! Μ’ εντυπωσίασαν και άλλα! Για να εντοπίσεις τις Μυκήνες και την Επίδαυρο χρειάζεσαι …GPS ή έναν …εξερευνητή της Δύσης! Για τους δρόμους άφησέ το καλύτερα! Πρέπει να σ’ έχει εκπαιδεύσει ο Αϋρτον Σένα! Σε μια κουκίδα γής έχετε την Ολυμπία, τις Μυκήνες, την Επίδαυρο, αλλά για να τα επισκεφθεί κανείς πρέπει να έχει όρεξη για ….περιπέτειες, ενώ θα έπρεπε να είναι μια ευχάριστη διαδρομή! Ξέρεις τι θα κάναμε εμείς, αν είχαμε μόνο την Ολυμπία;» Επιχείρησα να αλλάξω θέμα συζήτησης. «Για το ….μνημόνιο, τι νομίζεις;» Αντέδρασε σαν να το κτύπησε ηλεκτρικό ρεύμα! «Σοβαρά πιστεύετε ότι αυτή η αποικιοκρατική συμφωνία θα σας λύσει το πρόβλημα; Αυτές οι συμφωνίες είναι για τους δανειστές! Όχι για τους δανειζόμενους! Σας έβαλαν στην φάκα, κλείδωσαν την πόρτα, πήραν και τα κλειδιά! Και όταν σας ανοίξουν, θα βρείτε μια χώρα την οποία αμφιβάλλω αν θα γνωρίζετε!» «Μα δεν υπήρχαν άλλες λύσεις», του «μπήκα» για να τον «πικάρω»; «Αστειεύεσαι βέβαια! Στην πολιτική και στην οικονομία δεν ισχύει το «δεν υπάρχουν άλλες λύσεις»! Προφανώς και υπήρχαν άλλες λύσεις, ακόμα υπάρχουν, αλλά σας επέβαλαν εκείνη που εξυπηρετεί τους δανειστές σας! Και ξέρεις τι μ΄ έχει εκπλήξει; Ότι όλα αυτά τα ανέχεστε σχεδόν αδιαμαρτύρητα!» Η …χαριστική βολή, ήρθε στο τέλος: «Μου είπες ότι έχετε ένα εκατομμύριο λαθρομετανάστες. Σκεφθήκατε ποτέ το ενδεχόμενο να έχετε ένα εκατομμύριο ξένους φοιτητές; Θα σας αφήνουν 30-50 χιλιάδες ευρώ ο καθένας! Χώρια από τις θέσεις εργασίας; Και πόσους πρεσβευτές θα στέλνατε σ’ όλον τον κόσμο; » Την επομένη μέρα έλαβα, μέσω ηλεκτρονικού ταχυδρομείου, την παρακάτω επιστολή: «Εσείς οι έλληνες είστε τυχεροί άνθρωποι, αλλά τεμπέληδες και κακομαθημένοι! Ζείτε στο ομορφότερο μέρος του κόσμου, έχετε τις πιο ωραίες ιστορίες για να διηγείστε, την πιο πλούσια παιδεία για να μεταλαμπαδεύσετε και αντί να κάνετε τη χώρα σας ένα απέραντο μουσείο και σχολείο για την ανθρωπότητα, προσπαθείτε να φτιάξετε εργοστάσια και να βρείτε πετρέλαιο! Λές και τα έχετε ανάγκη! Αντί δίπλα σε κάθε κίονα, σε κάθε θέατρο, σε κάθε άγαλμα, να κτίσετε σχολεία και πανεπιστήμια και εργαστήρια τέχνης και να μπολιάσετε τον ανθό της οικουμένης με τα πανάρχαια διδάγματα της αρμονίας και του κάλλους, φτιάχνετε παραπήγματα και ανοίγετε χωματερές. Αντί να κτίσετε σύγχρονα ξενοδοχεία, ν’ ανοίξετε άνετους δρόμους και λιμάνια, να φτιάξετε κανένα αεροδρόμιο της προκοπής, να βάλετε και καμιά ταμπέλα για να σας βρίσκουμε, μαλώνετε, σαν τα κοκόρια, στις αποβάθρες για το ποιός θα αρπάξει πρώτος, τους λιγοστούς τουρίστες, που σας επισκέπτονται! ΄Υστερα τους στοιβάζετε, σε κάτι άθλια δωμάτια, τους χρεώνετε ό,τι σας κατέβει στο κεφάλι και κάνετε ότι περνάει απ’ το χέρι σας, λες και δε θέλετε να ξανάρθουμε! Σιγά, μη σας κάνουμε τη χάρη! Μερικές φορές σκέφτομαι ότι, επειδή οι αρχαίοι σας πρόγονοι τα ‘καναν και τα ‘παν όλα, προφανώς δεν είχαν απαιτήσεις από τους επερχομένους! Σας άφησαν μια τεράστια κληρονομιά, να τη διαχειρίζεστε και να ζείτε! Πως αφήνουν σήμερα οι γονείς την περιουσία τους, σ’ έναν ακαμάτη γιο! Απ’ αυτή τη διαχείριση ζείτε, 2500 χρόνια τώρα! Από δημιουργοί, γίνατε μεταπράτες. Μόνο προσέξτε, γιατί κοντεύετε να το διαλύσετε το μαγαζί, απ’ την κακοδιαχείριση!» ΠΗΓΗ:http://www.antinews.gr\nΑναρτήθηκε από ΔΙΟΝΥΣΟΣ στις 10:57 μ.μ. Ετικέτες ΑΝΘΕΛΛΗΝΕΣ , ΕΛΛΗΝΕΣ


Alpha Bank: Καθαρά κέρδη 65,2 εκατ. στο 1ο τρίμηνο - thebanker.gr\n– Το Καθαρό Έσοδο Τόκων μειώθηκε κατά 8% σε ετήσια βάση και ανήλθε σε 443,8 εκατ., επηρεασμένο αρνητικά από τη χαμηλότερη συνεισφορά των δανείων καθώς και το μικρότερο ημερολογιακά τ\n– Το Καθαρό Έσοδο Τόκων μειώθηκε κατά 8% σε ετήσια βάση και ανήλθε σε 443,8 εκατ., επηρεασμένο αρνητικά από τη χαμηλότερη συνεισφορά των δανείων καθώς και το μικρότερο ημερολογιακά τρίμηνο, τα οποία αντιστάθμισαν εν μέρει το όφελος από τη μείωση του κόστους χρηματοδοτήσεως από τις Κεντρικές Τράπεζες.\n– Τα Καθαρά Έσοδα από Προμήθειες σημείωσαν αύξηση 11,4% σε ετήσια βάση και διαμορφώθηκαν σε 84,4 εκατ. ευρώ, από την ενίσχυση των εσόδων από πιστωτικές κάρτες, καθώς και τη θετική συνεισφορά των εργασιών διαχειρίσεως εργασιών επενδυτικής τραπεζικής, χρηματιστηριακών συναλλαγών και διαχειρίσεως χαρτοφυλακίου.\n– Τα επαναλαμβανόμενα Λειτουργικά Έξοδα διαμορφώθηκαν σε 267,8 εκατ. ευρώ έναντι 270,5 εκατ. το α΄ τρίμηνο 2017, μειωμένα κατά 1% σε ετήσια βάση. Ο Δείκτης Εξόδων/Εσόδων ανήλθε το α΄ τρίμηνο 2018 σε 49,9%.\n– Το Κύριο Αποτέλεσμα προ Προβλέψεων διαμορφώθηκε σε 268,5 εκατ., μειωμένο κατά 9,7%, κυρίως λόγω της αρνητικής επιπτώσεως του Καθαρού Εσόδου Τόκων.\n– Το Αποτέλεσμα προ Προβλέψεων για το α΄ τρίμηνο 2018 διαμορφώθηκε σε 452,1 εκατ. ευρώ, αυξημένο κατά 40,4% επηρεασμένο θετικά από χρηματοοικονομικά κέρδη που προέκυψαν από το χαρτοφυλάκιο ομολόγων του Ελληνικού Δημοσίου.\n– Οι Ζημίες Απομειώσεως διαμορφώθηκαν σε 335,8 εκατ. ευρώ έναντι 243,7 εκατ. το προηγούμενο τρίμηνο λόγω της αυξήσεως των ατομικών προβλέψεων απομειώσεως στα χαρτοφυλάκια Επιχειρήσεων και των συλλογικών προβλέψεων απομειώσεως του χαρτοφυλακίου Iδιωτών.\n– Κέρδη μετά από φόρους 65,2 εκατ. ευρώ το α΄ τρίμηνο 2018 έναντι 48,1 εκατ. το αντίστοιχο τρίμηνο του 2017.\n– Απομόχλευση Ενεργητικού κατά 4,8 δισ. ευρώ σε ετήσια βάση και διαμόρφωσή του σε 59,3 δισ., κυρίως λόγω μειώσεως των υπολοίπων δανείων καθώς και της μειώσεως του επενδυτικού χαρτοφυλακίου.\n– Τα υπόλοιπα καταθέσεων του Ομίλου αυξήθηκαν κατά 1 δισ. ευρώ το α΄ τρίμηνο 2018 και ανήλθαν σε 35,9 δισ. ευρώ στο τέλος Μαρτίου 2018. Στην Ελλάδα, τα υπόλοιπα των καταθέσεων διαμορφώθηκαν σε 30,3 δισ. ευρώ, αυξημένα κατά 0,9 δισ. σε τριμηνιαία βάση, λόγω κυρίως των εισροών από τη Γενική Κυβέρνηση. Στη Νοτιοανατολική Ευρώπη, τα υπόλοιπα των καταθέσεων συνέχισαν τον σταθερό ρυθμό ανακάμψεως, αυξημένα κατά Ευρώ 0,1 δισ. σε τριμηνιαία βάση. Ο Δείκτης Δανείων προς Καταθέσεις για τον Όμιλο βελτιώθηκε περαιτέρω σε 116% και στην Ελλάδα σε 119% στο τέλος Μαρτίου 2018, σύμφωνα με τον τεθέντα στόχο βάσει του σχεδίου αναδιαρθρώσεως της Τραπέζης.\n– Η χρηματοδότηση από τις Κεντρικές Τράπεζες μειώθηκε κατά 2,3 δισ. το α΄ τρίμηνο 2018 και ανήλθε σε 7,9 δισ. ευρώ, κυρίως ως αποτέλεσμα των εισροών καταθέσεων στην Ελλάδα κατά 0,9 δισ., της μειώσεως του επενδυτικού χαρτοφυλακίου κατά 0,4 δισ. ευρώ, καθώς και της αυξήσεως των διατραπεζικών συναλλαγών (repos) και εκδόσεως καλυμμένης ομολογίας, κατά 0,9 δισ. Στο τέλος Μαρτίου 2018, η χρηματοδότηση από τον Έκτακτο Μηχανισμό Ρευστότητας της Τραπέζης της Ελλάδος (ELA) διαμορφώθηκε σε 4,8 δισ. ευρώ, μειωμένη κατά 2,2 δισ. σε τριμηνιαία βάση, ενώ η χρηματοδότηση από την Ευρωπαϊκή Κεντρική Τράπεζα μειώθηκε περαιτέρω και ανήλθε σε 3,1 δισ. Τον Μάϊο 2018, η χρηματοδότηση της Τραπέζης μέσω του ELA, μειώθηκε περαιτέρω σε 3 δισ.\n– Τα Μη Εξυπηρετούμενα Ανοίγματα στην Ελλάδα μειώθηκαν κατά 0,3 δισ. μετά από διαγραφές, κατά το α΄ τρίμηνο 2018. Ο Δείκτης Μη Εξυπηρετουμένων Ανοιγμάτων για τον Όμιλο διαμορφώθηκε σε 51,8%, ενώ ο αντίστοιχος Δείκτης Καλύψεως ανήλθε σε 50%. Αντιστοίχως, τα Δάνεια σε Καθυστέρηση στην Ελλάδα μειώθηκαν περαιτέρω κατά 0,2 δισ. τον Μάρτιο 2018 και συνεπώς ο Δείκτης Καθυστερήσεων διαμορφώθηκε σε 35,2% για τον Όμιλο, με τον αντίστοιχο Δείκτη Καλύψεως να ανέρχεται σε 73%.\n– Οι συσσωρευμένες προβλέψεις ανήλθαν σε 14,4 δισ. και αντιστοιχούν στο 25,7% του δανειακού χαρτοφυλακίου.\n«Το πρώτο τρίμηνο του 2018, η Alpha Bank επέτυχε κερδοφόρο αποτέλεσμα, παρά τη χαμηλότερη συνεισφορά των καθαρών εσόδων από τόκους και την κλιμάκωση του κόστους για την κάλυψη πιστωτικού κινδύνου», τονίζει ο διευθύνων σύμβουλος της τράπεζας.\n«Η χρηματοδοτική μας βάση βελτιώθηκε σημαντικά, καθώς συνεχίσαμε να μειώνουμε τη χρηματοδότηση μέσω του Εκτάκτου Μηχανισμού Ρευστότητoς της Τραπέζης της Ελλάδος, ενώ έχουμε υπερβεί τον τεθέντα στόχο μειώσεως των μη εξυπηρετουμένων ανοιγμάτων. Η επιτυχής ολοκλήρωση της Ασκήσεως Προσομοιώσεως Ακραίων Καταστάσεων 2018 της Ευρωπαϊκής Κεντρικής Τραπέζης συνέβαλε στην ενίσχυση της εμπιστοσύνης προς το τραπεζικό σύστημα, ενώ η επικείμενη ολοκλήρωση του 3ου Προγράμματος Οικονομικής Προσαρμογής, τον Αύγουστο του 2018, διαμορφώνει τις προϋποθέσεις για σταδιακή επιστροφή σε συνθήκες σταθερότητος. Η Alpha Bank, η Τράπεζα με την υψηλότερη κεφαλαιακή θέση μεταξύ των ελληνικών τραπεζών, θα συνεχίσει να στηρίζει την ανάπτυξη των ελληνικών επιχειρήσεων, συμβάλλοντας στην περαιτέρω ανάκαμψη της ελληνικής οικονομίας».\nThe post Alpha Bank: Καθαρά κέρδη 65,2 εκατ. στο 1ο τρίμηνο -\nAlpha Bank: Νέα έκδοση καλυμμένων ομολογιών 1 δισ. ευρώ\nAlpha Bank: Μειώνει τα «κόκκινα» δάνεια κατά 1,9 δισ. ευρώ


Συνέντευξη τύπου θα παραχωρήσει ο πρώην δήμαρχος Λέρου κ. Τιμόθεος Κωττάκης - LEROS NEWS\nΠρωτοσέλιδο Τα νέα της Λέρου Συνέντευξη τύπου θα παραχωρήσει ο πρώην δήμαρχος Λέρου κ. Τιμόθεος Κωττάκης\nΚαταιγιστικές είναι οι εξελίξεις της υπόθεσης του ξενοδοχείου “Λέρος”, αφού μετά τη συνέντευξη τύπου που παραχώρησε στα ΜΜΕ του νησιού μας ο Δήμαρχος Λέρου κ. Κόλιας, οι πολιτικοί του αντίπαλοι αμφισβητούν ευθέως πολλά από τα στοιχεία που επικαλείται στη συνέντευξη αυτή.\nΜάλιστα, οι τελευταίες πληροφορίες αναφέρουν ότι ο πρώην δήμαρχος Λέρου κ. Τιμόθεος Κωττάκης τις επόμενες μέρες θα παραχωρήσει συνέντευξη στον δημοσιογράφο Νίκο Ιγνατίδη (ΑΙΓΑΙΟ TV) και θα εξηγήσει στον Λεριακό λαό τι ακριβώς έχει συμβεί με αυτή την υπόθεση, παραθέτοντας αδιαμφισβήτητα στοιχεία.\nΣτο ίδιο μήκος κύματος κινείται και ο πρώην επικεφαλής της Αντιπολίτευσης του Δ.Σ. Λέρου, κ. Μιχάλης Κοντραφούρης, ο οποίος αμφιβάλει για το εάν τα πράγματα είναι έτσι όπως τα περιέγραψε ο Δήμαρχος Λέρου.\nΕν αναμονή των εξελίξεων λοιπόν, αφού το συγκεκριμένο θέμα που έχει προκύψει χαρακτηρίζεται ως μείζον και πρέπει πολύ σύντομα να διαλευκανθεί (ιδιαίτερα όσον αφορά το πολιτικό σκέλος), αφενός μεν για να κατανοήσει η κοινή γνώμη αν όντως υπάρχουν πολιτικές ή άλλες ευθύνες, αφετέρου δε, για να προχωρήσει και να αποπερατωθεί το -ιστορικό- ξενοδοχείο “Λέρος”, το συντομότερο δυνατόν.\nΑύριο Τρίτη στις 12.00 η συνέντευξη τύπου του πρώην δημάρχου Λέρου κ. Τιμόθεου Κωττάκη


Το «ξυπνητήρι» χτυπάει ξανά - Notospress.gr\nΤο «ξυπνητήρι» χτυπάει ξανά\nΗ Ευρώπη πληρώνει σήμερα τα λάθη και την έλλειψη ηγεσίας των τελευταίων 20-30 ετών. Στο παγκόσμιο τραπέζι, όπου παίζεται ένα σκληρό γεωπολιτικό πόκερ, η Ευρώπη κάθεται σαν φτωχός συγγενής, χωρίς να κρατάει ισχυρά χαρτιά στα χέρια της. Οι μεγάλοι παίκτες είτε τη σνομπάρουν είτε απαιτούν να τους ακολουθήσει.\nΤι δεν έκανε η Ευρώπη; Δεν ετοίμασε ποτέ έναν δικό της, μικρό αλλά ευέλικτο, στρατό. Ούτε μπόρεσε να δημιουργήσει κάποιον αποτελεσματικό μηχανισμό συλλογής πληροφοριών και συντονισμού σε περιόδους κρίσεων. Εμεινε πίσω στον τομέα αυτό θεωρώντας ότι… κάποιος άλλος θα την προστατεύει πάντοτε, όπως στον Ψυχρό Πόλεμο.\nΗ Ευρώπη έμεινε επίσης πίσω στους τομείς της τεχνολογίας και της νέας οικονομίας. Οι αμερικανικοί κολοσσοί την έκαναν να μοιάζει με νάνο, καθώς η Ε.Ε. δεν μπόρεσε να φτιάξει τις δικές της Amazon και Google.\nΚαι βεβαίως, η Ευρώπη κατάφερε να είναι όμηρος από πλευράς ενέργειας. Δεν φρόντισε να λύσει εγκαίρως το πρόβλημα, βιάστηκε στη μετάβαση στην πράσινη ενέργεια χωρίς να υπολογίσει τις συνέπειες. Σήμερα πληρώνει τον λογαριασμό. Η Ρωσία κερδίζει πολλά δισ. κάθε ημέρα, το ίδιο –σε μικρότερο βαθμό– και οι ΗΠΑ. Η Ευρώπη απλώς πληρώνει.\nΗ ευρωπαϊκή ηγεσία έχει βεβαίως τεράστια ευθύνη και για το πώς φτάσαμε έως εδώ. Δική της υπόθεση ήταν να πιέσει για μια νέα αρχιτεκτονική ασφαλείας, που δεν θα έβαζε τη Μόσχα απέναντι. Αυτό ήταν εφικτό μετά το τέλος του Ψυχρού Πολέμου. Η Ευρώπη έπρεπε να είχε φροντίσει για πιο μεγαλόθυμη και ορθολογική διαχείριση της νίκης της Δύσης επί της Σοβιετικής Ενωσης. Είχε όμως κακομάθει από την αμερικανική μεταπολεμική κυριαρχία, η οποία –είναι η αλήθεια– είχε οδηγήσει στη μακρότερη περίοδο ειρήνης και ευημερίας στην Ευρώπη.\nΤώρα η Ευρώπη βιώνει τα αδιέξοδά της. Η Ιστορία δεν γυρνάει πίσω, δεν μπορεί κανείς να διορθώσει τα λάθη της δεκαετίας του 1990. Ούτε μπορεί να καλύψει με κάποιο μαγικό τρόπο τον χαμένο χρόνο. Θα χρειαστούν τουλάχιστον δέκα χρόνια για να αποκτήσει η Ευρώπη σημαντικές στρατιωτικές δυνατότητες, να απεξαρτηθεί ενεργειακά και να μετατρέψει την οικονομική της ισχύ σε ισχύ υπερδύναμης. Και αυτό από τη στιγμή που οι Ευρωπαίοι ηγέτες θα το αποφασίσουν. Αν το αποφασίσουν.\nΤώρα μπαίνουμε σε έναν αδυσώπητο ψυχρό πόλεμο. Οι επιλογές θα είναι δύσκολες. Η πολυτέλεια του χρόνου δεν θα υπάρχει. Η Ευρώπη θα πρέπει να πάρει αποφάσεις. Το «ξυπνητήρι» έχει χτυπήσει ήδη πολλές φορές, χωρίς κανένα αποτέλεσμα. Χτυπάει άλλη μία φορά. Θα το ακούσει κανείς;


ΑΕΙ: Το έγκλημα συνεχίζεται - Ειδήσεις - νέα - Το Βήμα Online\nΑΕΙ: Το έγκλημα συνεχίζεται\nΥπάρχουν αστοχίες και αρκετές φαιδρότητες στα συμπεράσματα της επιτροπής που συνεστήθη με τη συμμετοχή του Κ. Γαβρόγλου και του πρώην υπουργού Δικαιοσύνης Ν. Παρασκευόπουλου για να προτείνει λύσεις στο θέμα της βίας και της παραβατικότητας στα ΑΕΙ. Μια ιδέα όμως των δώδεκα σοφών που επί περίπου έναν χρόνο ερευνούσαν και ανέλυαν τα δεδομένα είναι αρκετή για να καταλάβει κανείς το έρεβος της ιδεοληψίας. Ιδού λοιπόν η κορυφαία λύση που ακαδημαϊκοί, συνεπικουρούμενοι από ανώτατα στελέχη της Αστυνομίας και άλλους ειδικούς, προτείνουν για το φαινόμενο των ληστειών ΑΤΜ στους χώρους των πανεπιστημίων: μεταφορά των μηχανημάτων εκτός ΑΕΙ! Ηταν τελικώς τόσο απλό. Αρνείται η κυβερνώσα «αριστερή» αντίληψη την κοινή λογική. Χαρακτηρίζει τους χώρους των ΑΕΙ «ειδικών αναγκών ελευθερίας και ιδιομορφίας φύλαξης» για να μην αγγίξει το ταμπού του περιβόητου πανεπιστημιακού ασύλου που έχει καταντήσει το κρησφύγετο κάθε λογής εγκληματιών.\nΕκεί καταφεύγουν έμποροι ναρκωτικών, εκεί γύρω έχουν μεταφέρει το μαγαζί τους ώστε να έχουν οδό διαφυγής, εκεί ταμπουρώνονται οι εραστές της καταστροφής των πόλεων κατά τις καθημερινές μάχες τους με την αστυνομία, εκεί ασκείται η «ταξική πάλη» κάθε τραμπούκου, εναντίον όποιου διαφωνεί μαζί του.\nΤι προτείνει η επιτροπή; Για τα ναρκωτικά ψυχολογική στήριξη, σεμινάρια και… street work για περιορισμό των συνεπειών, τα υπόλοιπα όταν με το καλό θα καταπολεμηθεί το χονδρεμπόριο ναρκωτικών που τροφοδοτεί και τη λιανική. Για την κάθε μορφή βίας προτείνεται φροντιστήριο των διοικήσεων των ΑΕΙ σε «ήπια διαχείριση κρίσεων, μέσω εργαλείων διαπραγμάτευσης και διαμεσολάβησης». Επίσης θα ήταν χρήσιμα «φόρουμ συζητήσεων και κώδικας δεοντολογίας». Προσπαθώ να φανταστώ ποιο από αυτά τα «εργαλεία» θα δούλευε την ώρα που χτίζεται με αλαλαγμούς επαναστατικής έξαψης ο κ. πρύτανης ή ξυλοκοπούνται εντός ασύλου οι καθηγητές Πανούσης και Συρίγος. Υπάρχουν κι άλλες πιο φολκλόρ λύσεις για το αδιέξοδο, όπως δημιουργία χώρων αναψυχής, ώστε να μην αναγκάζονται φοιτητές ή και τρίτοι να καταλαμβάνουν πανεπιστημιακούς χώρους, φωτισμός για την αποτροπή κλοπών, αλλά και διαφώτιση των φοιτητών με αναλύσεις του τύπου «όταν το θύμα είναι καθηγητής ή φοιτητής δεν πλήττεται η άρχουσα τάξη». Αλλα λόγια να αγαπιόμαστε. Πιεσμένος από πανεπιστημιακούς αλλά και μεγάλη μερίδα φοιτητών, ο υπουργός Παιδείας προχώρησε στη σύσταση της επιτροπής για να μην κάνει τίποτα. Για μια παλιά καραβάνα της αριστερής ελίτ, όπως ο κ. Γαβρόγλου, η λύση είναι μία και διακηρυγμένη: ανάπτυξη ενός ρωμαλέου φοιτητικού κινήματος που θα καταδιώκει τους ληστές και τους εμπόρους ναρκωτικών και θα μοιράζει δίκαια τη βία.\nΚατά τα άλλα, τα τυχερά ή εύπορα ελληνόπουλα θα σπουδάζουν σε πανεπιστήμια περιωπής στην Αγγλία και στην Αμερική, όπως ο κ. υπουργός, και θα διαπρέπουν εδώ ή στα πέρατα του κόσμου, ενώ το μέγα πλήθος θα αγωνίζεται σε αυτό το φρενοβλαβές περιβάλλον των ελληνικών ΑΕΙ, όπου ο νεποτισμός, η κεκαλυμμένη αναξιοκρατία, η κομματοκρατία, η βία και η εγκληματικότητα μπλοκάρουν τις δυνάμεις της προόδου.


ΣΑΒΒΑΤΟ 04 ΑΠΡ 2020 | 14:42\n/ 26/02/2020, 11:25\nΗ άτυχη γυναίκα κατέρρευσε την Δευτέρα 24/2 το πρωί στα Ψηλά Αλώνια\nΣε κλίμα οδύνης κηδεύτηκε στις 11 το πρωί της Τετάρτης 26/2/2020 από τον Ιερό Ναό Αγίου Δημητρίου Πατρών η 38χρονη Νεκταρία Κουτσούκου.\nΗ Νεκταρία Κουτσούκου που ήταν σύζυγος του Δημήτρη Κεπενού σύμφωνα με πληροφορίες, είχε μεταβεί την Δευτέρα 24/2 το πρωί με το παιδάκι της στον παιδίατρο και όταν κατέβηκε από το αυτοκίνητο, αισθάνθηκε αδιαθεσία και κατέρρευσε.\nΗ πρώτη εκτίμηση για τον θάνατό της είναι για ανακοπή καρδιάς ωστόσο φως στα αίτια θα ρίξει η νεκροψία - νεκροτομή.\nΣτην εξόδιο ακολουθία στον κατάμεστο ιερό ναό του Αγίου Δημητρίου, μίλησε με λόγια παρηγορίας στην οικογένεια της εκλιπούσης ο Θεοφιλέστατος Επίσκοπος Κερνίτσης κ. Χρύσανθος. Ανάμεσα στον κόσμο ήταν και πολλοί συνάδελφοι της από τα σούπερ μάρκετ Ανδρικόπουλος. Η Νεκταρία Κουτσούκου εργαζόταν στο κατάστημα Ανδρικόπουλου στα Ψηλαλώνια στο τμήμα των τυριών καθώς και στο ταμείο. Ο ξαφνικός και αναπάντεχος θάνατος της λύπησε πολλούς και τους/τις συναδέλφους της που ήταν εκεί στο ναό του Αγίου Δημητρίου για να την αποχαιρετίσουν.\nΑκολούθησε η ταφή της στο κοιμητήριο Εγλυκάδας. Η Νεκταρία Κουτσούκου Κεπενού είχε δύο κορούλες, την Ευγενία και την Κοραλία.\n/ 25/02/2020, 08:46\n#tags Πάτρα-Δυτική Ελλάδα Νεκταρία Κουτσούκου Κηδεία Ψηλά Αλώνια Υψηλά Αλώνια


επι-δεξιος (ψάλτης): Σεπτεμβρίου 2020\nΟ ουρανός καθάρισε, η σιγανή βροχή που έπεφτε από το πρωί στη Μεσσήνη υποχώρησε για να μην δυσκολέψει την προσέλευση των πιστών στην πανηγυρίστρα. Η εικόνα της Παναγίας επιστρέφει αυτή τη στιγμή στο όρος Ιθώμη, στη Μονή Βουλκάνου. Ο Μητροπολίτης Μεσσηνίας, ο κλήρος, οι πολιτικές, στρατιωτικές και αστυνομικές Αρχές του τόπου, η φιλαρμονική, με την πάνδημη συμμετοχή των κατοίκων της πόλης και των γειτονικών χωριών την αποχαιρέτησαν με ψαλμούς, θυμίαμα και βασιλικό στους δρόμους. Άλλες χρονιές, ένα ανθρώπινο ποτάμι την ακολουθούσε ως το Μοναστήρι. Φέτος όλα ήταν διαφορετικά, αλλά ο λαός της Παναγιοσκέπαστης Μεσσηνίας ήρθε ως εδώ τιμώντας την με την παρουσία του. Είθε του χρόνου να εκλείψουν με τη μεσιτεία της όλα τα προβλήματα και να αποκατασταθεί η τάξις. Από τη Μεσσήνη χρόνια πολλά σε όλους. Το εννεαήμερο Πανηγύρι της πόλης έλαβε τέλος!\nΑναρτήθηκε από BENEAS GEORGIOS στις 21:07 Δεν υπάρχουν σχόλια:\nΗ Παναγία η Βουλκανιώτισσα επιστρέφει στον θρόνο τ...\nΤο «Χαβούζι» στη Μεσσήνη αντιστέκεται στην εγκατάλ...\nΣυγκλονίζει η προσέλευση των πιστών στην Παναγία Β...\nΣτην Καλαμάτα έχουμε τη δικιά μας μπύρα!!!


Πλήρης Βόρεια Ισπανία με τη Χώρα των Βάσκων | Καλοκαίρι - Οκτώβριος 2022 | Versus Travel\n4η ΗΜΕΡΑ: ΜΠΙΛΜΠΑΟ – ΓΚΕΤΣΟ – ΜΟΥΣΕΙΟ ΓΚΟΥΓΚΕΝΧΑΪΜ & Ξενάγηση πόλης & Γκερνίκα\nΣήμερα το πρόγραμμά μας είναι αφιερωμένο στο Μπιλμπάο, τη μεγαλύτερη και σημαντικότερη πόλη στη Χώρα των Βάσκων και τα περίχωρα του. Το Μπιλμπάο ιδρύθηκε τον 14ο αιώνα ως σταθμός στον δρόμο των προσκυνητών για το Σαντιάγκο ντε Κομποστέλα. Τον 19ο αιώνα, εξελίχθηκε σε μεγάλο βιομηχανικό κέντρο, με βαριά βιομηχανία, λόγω κυρίως της υψηλής ποιότητας σιδήρου που διαθέτει η περιοχή. Ο σίδηρος και η φαλαινοθηρία ήταν διαχρονικά οι πιο αποδοτικές ασχολίες των κατοίκων.\nΩστόσο στο δεύτερο μισό του 20ου αιώνα, με την είσοδο της Ισπανίας στην Ευρωπαϊκή Ένωση, τα εργοστάσια έκλεισαν, το ψάρεμα περιορίστηκε, η ανεργία αυξήθηκε κατακόρυφα και ο εθνικισμός άρχισε να καλπάζει.\nΜπροστά στο κοινωνικό αδιέξοδο που προκλήθηκε, τη δεκαετία του 1990, κινητοποιήθηκε ο κρατικός μηχανισμός και μία νέα «βιομηχανία» αναπτύχθηκε στο Μπιλμπάο, αυτή του ποιοτικού τουρισμού σε συνδυασμό με τον πολιτισμό και την υψηλή γαστρονομία. Στο πλαίσιο του προγράμματος αναβάθμισης η πόλη γρήγορα άρχισε να ξαναχτίζεται και να ξαναζωντανεύει.\nΣήμερα το βιοτικό επίπεδο των κατοίκων είναι από τα υψηλότερα στην Ευρώπη με μέσο εισόδημα κατ’ άτομο τα 1.950 ευρώ. Όσο για το μεγάλο ορόσημο της πόλης, είναι πλέον το Μουσείο Γκούγκενχαϊμ, που σχεδίασε ο Αμερικανός αρχιτέκτονας Φρανκ Γκέρι και εγκαινιάστηκε το 1997 από τον Χουάν Κάρλος.\nΤο Μπιλμπάο, όπως θα δούμε στην ξενάγησή μας, βρέχεται από τον ποταμό Ναβάρο και διαθέτει 17 γέφυρες και 18 πάρκα. Εμείς θα πάμε στην Παλιά Συνοικία με τους 7 δρόμους της μεσαιωνικής χάραξης που παραμένουν ίδιοι από το 1400 αλλά θα πάρουμε και μια γεύση από την αναγεννημένη Ενσάνχε, τη νέα πόλη με τις μεγάλες λεωφόρους και τα εμβληματικά ιστορικά και φουτουριστικά κτίρια. Η Ενσάχε σχεδιάστηκε τον 19ο αιώνα ως προέκταση της Παλιάς Πόλης, στο πρότυπο της Βαρκελώνης.\nΠρωινή αναχώρηση για το επίνειο για να δούμε ένα πρωτοποριακό για την εποχή του αρχιτεκτόνημα: την κρεμαστή Γέφυρα Βιθκάιας στο Γκέτσο. Κατασκευάστηκε το 1893 από τον αρχιτέκτονα μηχανικό Αλβέρτο Παλάθιο και είναι η παλαιότερη σωζόμενη γερανογέφυρα στον κόσμο. Στην συνέχεια κατευθυνόμαστε στην πόλη, για να επισκεφτούμε το μουσείο-ορόσημο Γκούγκενχαϊμ. To σχήμα του μουσείου, που θυμίζει μεγάλο καράβι, ήταν ιδέα του Φρανκ Γκέρι για να τιμήσει το βιομηχανικό παρελθόν της πόλης με τα μεγάλα ναυπηγεία. Εξάλλου ταιριάζει και η τοποθεσία – είναι σαν το μουσείο να πλέει στον ποταμό Ναβάρο. Τα υλικά που κυριαρχούν στην κατασκευή του είναι το μπετόν και το σίδερο. Όσο για τα εκθέματα, φέρουν τις υπογραφές των μεγαλύτερων και διασημότερων καλλιτεχνών του 20ού και του 21ου αιώνα.\nΜετά την επίσκεψή μας στο Μουσείο Γκούγκενχαϊμ, επισκεφθούμε εκεί κοντά μια μικρή. αλλά παγκοσμίως διάσημη, πόλη την Γκερνίκα. Η πόλη αυτή είναι μας είναι γνωστή εξαιτίας της… καταστροφής της. Ο ισοπεδωτικός βομβαρδισμός της από τη ναζιστική αεροπορία, κατά τη διάρκεια του Ισπανικού Εμφυλίου (στις 26 Απριλίου 1937), ενέπνευσε τον Πάμπλο Πικάσο να δημιουργήσει μία από τις πιο αντιπροσωπευτικές, όσο και σοκαριστικές απεικονίσεις της βιαιότητας του πολέμου, τον, μεγάλων διαστάσεων, πίνακα «Γκερνίκα» που εκτίθεται σήμερα στο Μουσείο Μοντέρνας Τέχνης Βασίλισσα Σοφία, στη Μαδρίτη. Μετά το πέρας της σημερινής ξενάγησης μας στη πόλη του Μπιλμπάο, θα υπάρχει ελεύθερος χρόνος για ξεκούραση και για χαλαρή βόλτα στην πόλη. Διανυκτέρευση στο Μπιλμπάο.\n5η ΗΜΕΡΑ: ΜΠΙΛΜΠΑΟ – ΣΑΝΤΑΝΤΕΡ – ΣΑΝΤΙΛΙΑΝΑ ντελ ΜΑΡ – ΚΟΜΙΓΙΑΣ – ΟΒΙΕΔΟ\nΑφήνουμε πίσω μας το Μπιλμπάο και οδεύουμε παραλιακά στον Ατλαντικό με τελικό προορισμό μας το ιστορικό Οβιέδο. Πρωτος μας σταθμός θα είναι το παραθαλάσσιο Σανταντέρ, το παλαιό επίνειο του βασιλείου της Καστίλης και πρωτεύουσα της Κανταβρίας. Οι αρχαιολόγοι υποστηρίζουν ότι χτίστηκε και οχυρώθηκε το 1187, πάνω σε παλαιότερο ρωμαϊκό λιμάνι. Κατά τη διάρκεια του μεσαίωνα, από το λιμάνι του Σανταντέρ γινόταν το θαλάσσιο εμπόριο της Ισπανίας με τον Νέο Κόσμο. Σημαντικό αξιοθέατο της πόλης είναι ο Ανάκτορο Μαγκνταλένα που χτίστηκε το 1911 ως θερινή βασιλική κατοικία. Όσο για την ίδια την πόλη, σήμερα διατηρεί κάποια μεσαιωνικά στοιχεία, ωστόσο μεγάλο μέρος της καταστράφηκε από πυρκαγιά που ξέσπασε το 1941. Άλλο αξιοθέατο του Σανταντέρ είναι το κεντρικό κτίριο της ομώνυμης τράπεζας, που τον 16ο αιώνα, όταν ιδρύθηκε ήταν η μεγαλύτερη του κόσμου. Επίσης ξεχωρίζει ο καθεδρικός του Σανταντέρ, ο οποίος χτίστηκε το 1200 σε γοτθικό ρυθμό πάνω σε παλαιότερο ρωμανικό ναό. Στην συνέχεια θα επισκεφθούμε μία από τις πιο γραφικές και ιστορικές κωμοπόλεις της Ισπανίας, τη Σαντιγιάνα ντελ Μαρ. Πρόκειται για μία πανέμορφη μεσαιωνική πολίχνη, με πλακόστρωτα δρομάκια, εντυπωσιακές πλατείες και σπίτια με ολάνθιστα μπαλκόνια, που μοιάζει με κινηματογραφικό σκηνικό. Πολύ κοντά στη Σαντιγιάνα ντελ Μαρ βρίσκεται το περίφημο Σπήλαιο Αλταμίρα. Εκεί ανακαλύφθηκαν οι σπάνιες προϊστορικές βραχογραφίες που υπολογίστηκε πως δημιουργήθηκαν πριν 35.000 χρόνια. Το αυθεντικό σπήλαιο έχει κλείσει για το κοινό, για λόγους προστασίας. Εμείς στη Σαντιγιάνα ντελ Μαρ θα έχουμε ελεύθερο χρόνο για γεύμα ή καφέ.\nΠρώτος σταθμός μας θα είναι το ψαροχώρι Κομίγιας με τη μεγαλοπρεπή αρχιτεκτονική. Το ψαροχώρι τον μεσαίωνα ήταν φέουδο του Μαρκήσιου ντε Κομίγιας και στην κορυφή ενός λόφου θα δούμε να δεσπόζει το κάστρο του φεουδάρχη. Εκεί στεγαζόταν αργότερα το Καθολικό Πανεπιστήμιο της Κομίγιας το οποίο όμως τελικά μεταφέρθηκε στη Μαδρίτη. Επίσης από τα μέσα του 19ου αιώνα, στο χωριό κατέλυε τους θερινούς μήνες η βασιλική οικογένεια και πλείστοι ισπανοί ευγενείς. Αυτό είχε ως αποτέλεσμα η Κομίγιας για γεμίσει με παλάτια και επαύλεις, που έχτισαν κατά κύριο λόγο ο Αντόνι Γκαουντί και ο Μοντανέρ, δηλαδή οι Καταλανοί αρχιτέκτονες της εποχής. Μία από αυτές τις επαύλεις είναι Το Καπρίτσιο του Γκαουντί, που κατασκευάστηκε το 1883.\nΤελευταίος σταθμός μας για σήμερα θα είναι το Οβιέδο, η πρωτεύουσα της περιοχής του Πριγκιπάτου των Αστουριών. Μεταφορά και τακτοποίηση στο ξενοδοχείο μας. Διανυκτέρευση στο Οβιέδο.\n7η ΗΜΕΡΑ: ΟΒΙΕΔΟ – ΚΑΝΓΚΑ ΝΤΕ ΟΝΙΣ – ΚΟΒΑΝΤΟΝΓΚΑ – ΟΒΙΕΔΟ\nΣήμερα θα κάνουμε μία ολοήμερη εκδρομή μέσα από επαρχιακούς, γραφικούς δρόμους, για να απολαύσουμε τη βόρεια ισπανική ακτογραμμή αλλά και την ορεινή φύση της Αστούριας. Θα πάμε στο Εθνικό Πάρκο Πίκος ντε Εουρόπα (=Κορυφές της Ευρώπης), το οποίο συνδέεται με την οροσειρά της Κανταβρίας.\nΕπόμενος σταθμός μας θα είναι η Κάνγκας ντε Ονίς (δηλαδή Κοιλάδα του Ονίς), μία περιοχή απίστευτης φυσικής ομορφιάς στην οποία ξεχωρίζει μία εντυπωσιακή ρωμανική γέφυρα του 14ου αιώνα με 5 καμάρες. Τότε χτίστηκε και το ομώνυμο παρεκκλήσι στην περιοχή, πάνω σε προϊστορικό ντολμέν. Το χωριό που αναπτύχθηκε ως τόπος προσκυνήματος τον 16ο αιώνα, γύρω από το παρεκκλήσι, περιλαμβάνεται στο Εθνικό Πάρκο των Ευρωπαϊκών Κορυφών. Η γέφυρα είναι μία από τις εισόδους στο πάρκο. Στο ίδιο πάρκο, θα δούμε και το χωριό Κοβαδόνγκα. Εκεί σημειώθηκε το 722 η πρώτη μεγάλη νίκη του χριστιανικού στρατού εναντίον των Μαυριτανών, οπότε θεωρείται η απαρχή της Επανάκτησης της Ισπανίας. Στην εκδρομή μας θα οδηγήσουμε μέσα στο πάρκο και θα απολαύσουμε την εντυπωσιακή ορεινή φύση με τα καταπράσινα δάση και τις χιονισμένες βουνοκορφές. Διανυκτέρευση στο Οβιέδο.\n8η ΗΜΕΡΑ: ΟΒΙΕΔΟ – ΚΑΤΕΔΡΑΛΕΣ – ΛΟΥΓΟ – ΑΡΖΟΥ – ΜΟΝΤΕ ΝΤΟ ΓΚΟΖΟ – ΣΑΝΤΙΑΓΚΟ ΝΤΕ ΚΟΜΠΟΣΤΕΛΑ\nΑφήνουμε πίσω μας το Οβιέδο και θα κινηθούμε δυτικά στην Ισπανική Ριβιέρα του Ατλαντικού. Σταματάμε στην εκπληκτική παραλία Κατεντράλες για τις απαραίτητες φωτό και στην συνέχεια μπαίνουμε στην περιοχή της Γαλικίας.\nΠρώτος σταθμός μας θα είναι η πόλη Λούγο, κατά πολλούς η ομορφότερη της περιοχής. Είναι η μοναδική πόλη στον κόσμο που περιβάλλεται εξ ολοκλήρου από ρωμαϊκά τείχη. Αυτά έχουν ύψος 15 μέτρα και μήκος 2.117 μέτρα. Κατασκευάστηκαν τον 3ο αιώνα, διαθέτουν 71 πύργους-παρατηρητήρια, 10 εισόδους και διατηρούνται σε εξαιρετική κατάσταση! Φυσικά έχουν χαρακτηριστεί μνημείο της UNESCO. Η γέφυρα πάνω από τον ποταμό Μίνιο, είναι επίσης ρωμαϊκή, επισκευάστηκε όμως πολλές φορές ανά τους αιώνες, οπότε έχει αλλοιωθεί ο αρχιτεκτονικός χαρακτήρας της. Η Λούγο, υπήρξε πόλη-σταθμός στον προσκυνηματικό δρόμο για το Σαντιάγο ντε Κομποστέλα. Αν υπάρχει χρόνος θα κάνουμε μία ακόμη στάση στην Αρθούα, το τελευταίο χωριό-στάση των προσκυνητών. Εκεί ενώνονται ο δρόμος που κατέβαινε από τη Γαλλία και ο δρόμος που κατέβαινε από την Κεντρική Ευρώπη, για το μοναστήρι.\nΘα ακολουθήσουμε κι εμείς αυτόν τον δρόμο των προσκυνητών μέχρι το τέρμα του και ένα τμήμα του, για περίπου 90 λεπτά, μπορούμε να το περπατήσουμε (προαιρετικά). Έχουμε επιλέξει μία όμορφη διαδρομή, με στάση στο Μόντε ντο Γκόσο (Λόφος της Χαράς) που ιστορικά ήταν η τελευταία στάση των πιστών πριν από το τέρμα. Από τον συγκεκριμένο λόφο, μπορούμε να δούμε σήμερα, όπως έβλεπαν και οι προσκυνητές τον μεσαίωνα, τα καμπαναριά του Σαντιάγο ντε Κομποστέλα. Άφιξη στο Σαντιάγο ντε Κομποστέλα. Μεταφορά και τακτοποίηση στο ξενοδοχείο μας. Διανυκτέρευση στο Σαντιάγο ντε Κομποστέλα.\n(ΣΗΜΑΝΤΙΚΗ ΕΠΙΣΗΜΑΝΣΗ: Ειδικά για την αναχώρηση 17/7, η σημερινή ημέρα συμπίπτει με τον εορτασμό του Αγίου Ιακώβου, πολιούχου της πόλης και προστάτη της Ισπανίας! Θα έχουμε την ευκαιρία να δούμε διάφορες εορταστικές εκδηλώσεις στην πόλη, μια μοναδική ευκαιρία να χαρούμε το Σαντιάγκο όταν φορά τα γιορτινά του!)\n10η ΗΜΕΡΑ: ΣΑΝΤΙΑΓΚΟ ΝΤΕ ΚΟΜΠΟΣΤΕΛΑ – ΠΟΝΤΕΒΕΔΡΑ – ΚΟΜΠΑΡΡΟ – ΠΟΡΤΟ – ΠΤΗΣΗ ΕΠΙΣΤΡΟΦΗΣ\nΠρωινό ελεύθερο. Το μεσημέρι αναχωρούμε νότια, με τελικό προορισμό το αεροδρόμιο του Πόρτο, στην Πορτογαλία. Θα περάσουμε μέσα από την παραδεισένια οινοπαραγωγό περιοχή Ρίας Μπάσας, όπου παράγεται το εκλεκτό λευκό κρασί της Ισπανίας. Η καλλιέργεια των αμπελιών εισήχθη στην περιοχή από τους Ρωμαίους. Συνεχίστηκε και εμπορευματοποιήθηκε από γάλους μοναχούς τον 12ο αιώνα. Τον 14ο και τον 15ο αιώνα αναπτύχθηκε ακόμη περισσότερο, χάρη στο εμπόριο με τον Νέο Κόσμο.\nΚαθ’ οδόν θα κάνουμε μία πρώτη στάση στην Ποντεβέδρα μια πανέμορφη πεζοδρομημένη μεσαιωνική πόλη, τη δεύτερη σημαντικότερη στη Γαλικία μετά το Σαντιάγο ντε Κομποστέλα. Αναπτύχθηκε και αυτή τον 9ο αιώνα, ως σταθμός στον προσκυνηματικό δρόμο από την Πορτογαλία. Σύμφωνα με τον μύθο, την ίδρυσε στην αρχαιότητα ο Τεύκρος, γιος του Τελαμώνα, βασιλιά της Σαλαμίνας και ήρωας του Τρωικού Πολέμου. Γενικότερα πιστεύεται πως οι αρχαίοι Έλληνες είχαν φτάσει μέχρι την Ποντεβέδρα λόγω του εμπορίου.\nΗ επόμενη στάση μας θα γίνει στο Νο 1 ωραιότερο ψαροχώρι της Ισπανίας, το Κομπάρρο. Εκεί θα δούμε εκπληκτική ρουστίκ αρχιτεκτονική του 17ου αιώνα. Χαρακτηριστικό του χωριού είναι οι 8 γρανιτένιοι σταυροί και το γεγονός πως όλα τα πέτρινα σπίτια στην παραλία, διαθέτουν από μία μεγάλη σιταποθήκη, στην οποία παραδοσιακά φυλάσσονταν το καλαμπόκι και τα ψάρια.\nΜετά θα περάσουμε τα ισπανο-πορτογαλικά σύνορα και θα συνεχίσουμε για το αεροδρόμιο του Πόρτο απ’ όπου θα αναχωρήσουμε με τη νυχτερινή πτήση μας για την Αθήνα.\nΑΝΑΧΩΡΗΣΗ 17/7/2022 - Αναχώρηση από Αθήνα - Τιμή από 1159€\n- Double Room 1159 € 360 €\nTwin Room 1159 € 360 €\nTriple Room 1159 € 360 €\nSingle Room 1659 € 360 €\nΑΝΑΧΩΡΗΣΗ 14/8/2022 - Αναχώρηση από Αθήνα - Τιμή από 1259€\n- Double Room 1259 € 360 €\nTwin Room 1259 € 360 €\nTriple Room 1259 € 360 €\nSingle Room 1759 € 360 €\nΑΝΑΧΩΡΗΣΗ 22/10/2022 - Αναχώρηση από Αθήνα - Τιμή από 1149€\nΑΝΑΧΩΡΗΣΗ 17/7/2022 - Αναχώρηση από Θεσσαλονίκη - Τιμή από 1249€\n- Double Room 1249 € 360 €\nTwin Room 1249 € 360 €\nTriple Room 1249 € 360 €\nSingle Room 1749 € 360 €\nΑΝΑΧΩΡΗΣΗ 14/8/2022 - Αναχώρηση από Θεσσαλονίκη - Τιμή από 1349€\n- Double Room 1349 € 360 €\nTwin Room 1349 € 360 €\nTriple Room 1349 € 360 €\nSingle Room 1849 € 360 €\nΑΝΑΧΩΡΗΣΗ 22/10/2022 - Αναχώρηση από Θεσσαλονίκη - Τιμή από 1329€\n- Double Room 1329 € 360 €\nTwin Room 1329 € 360 €\nTriple Room 1329 € 360 €\nSingle Room 1829 € 360 €\nΑΝΑΧΩΡΗΣΗ 17/7/2022 - Αναχώρηση από Κύπρο - Τιμή από 1679€\nΑΝΑΧΩΡΗΣΗ 14/8/2022 - Αναχώρηση από Κύπρο - Τιμή από 1779€\nΑΝΑΧΩΡΗΣΗ 22/10/2022 - Αναχώρηση από Κύπρο - Τιμή από 1769€\nSingle Room 2269 € 0 €\n17/7, 24/7, 7/8, 14/8, 21/8, 18/9, 22/10


«Να ξαναβάλουμε σε κίνηση τον κόσμο» | Διεθνιστική Εργατική Αριστερά\nΣυναντήσαμε τον Μιγκέλ Ουρμπάν (Miguel Urban) στην Αθήνα, διαδηλώσαμε μαζί την 1η Μάη, και κουβεντιάσαμε για τα νέα του καθήκοντα, τις αλλαγές στην πολιτική συζήτηση μέσα στο Podemos αλλά και στην ίδια την ισπανική κοινωνία. Ο Μιγκέλ βρίσκεται στο ευρωκοινοβούλιο μόλις δύο μήνες, παίρνοντας τη θέση της Τερέσα Ροδρίγες που έχει εκλεγεί βουλευτής στο τοπικό κοινοβούλιο της Ανδαλουσίας (ο Μιγκέλ Ουρμπάν ήταν ο αμέσως επόμενος σε ψήφους). Είναι ιδιαίτερα δημοφιλής στη Μαδρίτη, ηγετικό στέλεχος της οργάνωσης Αντικαπιταλιστική Αριστερά που πρόσφατα ονομάστηκε Anticapitalistas και ιδρυτικό στέλεχος του Podemos.\nΠάμε λίγο στην Ισπανία. Σε ποιο επίπεδο βρίσκεται το κίνημα αυτήν τη στιγμή εκεί; Έχουμε διαβάσει αρκετά για την απεργία στην τηλεφωνία της Movistar. Δώσε μας μια φωτογραφία της συγκεκριμένης χρονικής στιγμής.\nΔυστυχώς, αυτήν τη στιγμή σε επίπεδο δρόμου τα κινήματα δεν είναι πολύ ενεργά. Υπάρχουν βέβαια κάποιες απεργίες. Το επίπεδο κοινωνικών αγώνων, το επίπεδο συντονισμού των κινημάτων, είναι πολύ χαμηλότερο από ό,τι τα προηγούμενα χρόνια. Και αυτό γιατί η εκλογική προοπτική έχει παγώσει την κινηματική δράση, κάτι που είναι φυσιολογικό. Έχουμε πίσω μας τέσσερα χρόνια πλούσιας κινηματικής δράσης. Τα κινήματα έχουν τα πάνω τους και τα κάτω τους, σωστά; Το βασικό όμως είναι ότι ο κόσμος έχει μεγάλες προσδοκίες από τις εκλογικές μάχες που έχουμε μπροστά μας και ιδιαίτερα σε εθνικό επίπεδο. Παρ’ όλα αυτά υπάρχει πάντα μια κινητικότητα. Δεν υπάρχει κενό. Η πιο ενδιαφέρουσα κινητοποίηση αυτήν τη στιγμή είναι όντως αυτή της Movistar. Μιλάμε για πολλούς εργαζόμενους, τεχνικούς κινητής και σταθερής τηλεφωνίας. Η Movistar ήταν ένας δημόσιος οργανισμός που ιδιωτικοποιήθηκε. Οι συνθήκες κάτω από τις οποίες δούλευαν οι εργαζόμενοι φυσικά έχουν χειροτερεύσει δραματικά. Στη συγκεκριμένη εταιρεία υπάρχουν εργαζόμενοι πολλών ταχυτήτων με στόχο την εξατομίκευση και τη διαίρεση των εργαζομένων. Όμως από τις 28 Μάρτη, οι εργαζόμενοι αορίστου, ορισμένου χρόνου, αυτοί με μπλοκάκι κ.λπ. ενώθηκαν όλοι μαζί και ξεκίνησαν μια απεργία που έχει αγκαλιάσει όλη τη χώρα. (...) Εγώ προσωπικά θα διαθέσω ένα μεγάλο μέρος του μισθού μου για το απεργιακό τους ταμείο, όπως και στους εργαζόμενους των ταχυδρομείων που είναι άλλος ένας σημαντικός αγώνας. Κάτι επίσης πολύ σημαντικό είναι ότι την 1η Μάη ο Πάμπλο Ιγκλέσιας συμμετείχε στη συγκέντρωση των απεργών της Movistar και μάλιστα, σύμφωνα με την εφημερίδα «El Pais», ενώ είχε κληθεί να συμμετάσχει στην επίσημη συγκέντρωση των συνδικάτων που ελέγχονται από το Σοσιαλιστικό Κόμμα, αρνήθηκε και επέλεξε να παραστεί και να μιλήσει στην απεργιακή συγκέντρωση της Movistar. Η «El Pais» μάλιστα αναφέρει χαρακτηριστικά ότι γι’ αυτό φταίει η Αντικαπιταλιστική Αριστερά (Izquierda Anticapitalista). Χαιρετίζουμε την κίνηση του Πάμπλο φυσικά και πρέπει να σου πω μάλιστα ότι την Τρίτη 5 Μάη έχουμε προσκαλέσει τους απεργούς στο ευρωκοινοβούλιο για να πάρει ακόμα περισσότερη δημοσιότητα ο αγώνας τους. Γενικά αυτό είναι στη φιλοσοφία μας, θα προσκαλούμε συνεχώς στο ευρωκοινοβούλιο εκπροσώπους κινημάτων, αγωνιστές, για να προβάλλουν τα αιτήματά τους, να κάνουν ερωτήσεις, να γίνουν ορατοί.\nΌπως ξέρεις, το Podemos δεν θα συμμετάσχει ως αυτόνομος πολιτικός φορέας στις δημοτικές εκλογές. Η απόφασή μας ήταν να επιχειρήσουμε να οικοδομήσουμε, να συμμετέχουμε, να προωθήσουμε εγχειρήματα και υποψηφιότητες λαϊκής ενότητας (unidad popular), που θα έχουν ως βασικό στίγμα την αντιλιτότητα. Θα συμμετέχουμε σε τοπικούς σχηματισμούς όπου τον πρώτο λόγο θέλουμε να έχουν οι πολίτες με τη συμμετοχή τους. Δύο από τα πιο ενδιαφέροντα παραδείγματα είναι το Ahora Madrid (Μαδρίτη Τώρα) με επικεφαλής τη Μανουέλα Κάρμενα, σύμβολο του αγώνα ενάντια στη δικτατορία του Φράνκο στη Μαδρίτη και στη Βαρκελώνη το Barcelona en comun (Κοινή/συλλογική Βαρκελώνη) με επικεφαλής την Άντα Κολάου, ηγετική μορφή της εξαιρετικά επιτυχημένης Πλατφόρμας Πληγέντων από Εξώσεις και Κατασχέσεις και του guanyem barcelona.\nΣτη Βαρκελώνη γύρω από αυτήν έχουν συγκεντρωθεί όλα τα κοινωνικά κινήματα και οι οργανώσεις της αριστεράς με έναν τρόπο και ένα πρόγραμμα που θυμίζει πολύ το πώς δημιουργήθηκε το Podemos. Οι δημοσκοπήσεις δείχνουν πως πρώτη δύναμη θα είναι αυτός ο σχηματισμός, το οποίο θα είναι ένα εξαιρετικό νέο, αν και θα πρέπει να προσέχουμε τι λένε οι δημοσκοπήσεις. (...)\nΤις τελευταίες βδομάδες, η ελληνική κοινή γνώμη βομβαρδίζεται με δημοσκοπήσεις που καταγράφουν πτώση του Podemos. Λένε χαρακτηριστικά ότι η Ανδαλουσία έδειξε τα όρια. Έχει βάση όλη αυτή η επιχειρηματολογία;\nΗ πραγματικότητα είναι ότι οι δημοσκοπήσεις καταγράφουν άλλο ποσοστό για τις τοπικές εκλογές και άλλο για τις εθνικές. Για παράδειγμα, στην Ανδαλουσία καταγράφουν ένα 30% στις εθνικές εκλογές ενώ για το τοπικό κοινοβούλιο έδειχναν το 15% που τελικά πήραμε. Παρ’ όλα αυτά, όντως καταγράφεται μια μικρή πτώση. Το σύστημα δεν είναι ηλίθιο και έχει κατασκευάσει ήδη ένα κόμμα που μοιάζει φαινομενικά με το Podemos, που έχει πολύ ευνοϊκή μεταχείριση από τα ΜΜΕ και ονομάζεται Ciudadanos (Πολίτες). Μοιάζει πολύ με το δικό σας Ποτάμι. Χρηματοδοτείται οικονομικά από το κεφάλαιο. Το κόμμα αυτό επιτίθεται πολύ στο Podemos. Κάτι ακόμα που βλάπτει εμάς και ωφελεί τους Ciudadanos είναι η κάμψη του κινήματος. Για πολύ κόσμο το κόμμα αυτό συμβολίζει μια «ήρεμη αλλαγή». Παρ’ όλα αυτά συνεχίζουμε να είμαστε πρώτη δύναμη. Το πρόβλημα είναι πως το εκλογικό σύστημα της Ισπανίας είναι τόσο πολύπλοκο, που ακόμα και αν ένα κόμμα εκλεγεί πρώτο δεν είναι εύκολο να κυβερνήσει χωρίς συνεργασίες αν δεν έχει λάβει συγκεκριμένο ποσοστό. Οι δημοσκοπήσεις πάντως δείχνουν ότι σε πρόθεση ψήφου είμαστε πρώτοι. Σε κάθε περίπτωση πρέπει να προσέξουμε πολύ πώς θα φτιάξουμε ένα πιο πλουραλιστικό Podemos, να δώσουμε μεγαλύτερο βάρος στην ανάπτυξη των κινημάτων που μας ανέδειξαν και να συγκροτήσουμε ένα πρόγραμμα που θα είναι του κόσμου. (...)\nΠοια είναι η εσωτερική συζήτηση στο Podemos αυτήν τη στιγμή; Φαίνεται ότι σε κάποια επίπεδα υπάρχει έλλειψη δημοκρατίας και προσανατολισμού. Ξέρεις, και ο ΣΥΡΙΖΑ αντιμετωπίζει παρόμοια προβλήματα, πολύ πιο πιεστικά τώρα που βρίσκεται και στην κυβέρνηση.\n(...) Στο εσωτερικό μας τώρα, έχει ανοίξει μια μεγάλη δημόσια συζήτηση για τον προσανατολισμό του Podemos. Η εμφάνιση των Ciudadanos τα αλλάζει όλα. Είναι βασικό να ξανακατακτήσουμε το χαμένο έδαφος, να ξεκαθαρίσουμε περισσότερο το πρόγραμμά μας, για παράδειγμα γύρω από το ζήτημα του χρέους, τα εργασιακά δικαιώματα. Και είναι πολύ σημαντικό να ξαναβάλουμε σε κίνηση τον κόσμο, τα κινήματα. Υπάρχει το εξής περίεργο επίσης. Σε μια κλίμακα μεταξύ άκρας αριστεράς και άκρας δεξιάς, μια έρευνα πανεπιστήμιου έδειξε ότι η πλειοψηφία του ισπανικού λαού θεωρεί το Podemos ένα κόμμα της άκρας αριστεράς. Το Podemos έχει καταγραφεί ως ένα κόμμα της ρήξης και έτσι πρέπει να παραμείνει. Δεν είναι ένα κλασικό αριστερό κόμμα παρ’ όλο που όλα του τα ηγετικά στελέχη δηλώνουν μαρξιστές και αυτό είναι σίγουρα αξιοπερίεργο.\nΤελικά, Μιγκέλ, τι να κάνουμε με το κράτος; Στην Ελλάδα πήραμε την κυβέρνηση αλλά η αστυνομία και τα δικαστήρια συνεχίζουν όπως και πριν το κατασταλτικό τους έργο. Το ότι πήραμε την κυβέρνηση δεν είναι αρκετό. Νομίζεις ότι η αριστερά μπορεί να κερδίσει την ηγεμονία με τις δικές τις ιδέες; Και σε ρωτάω γιατί σύντομα θα αντιμετωπίσετε τα ίδια διλήμματα με εμάς.\nΤο βασικό είναι να χτίσουμε και να χτίσετε τη λαϊκή εξουσία. Διότι το να έχεις την κυβερνητική εξουσία δεν σημαίνει ότι έχεις την πραγματική εξουσία. Το βασικό είναι να έχουμε μια κοινωνία συνειδητοποιημένη, αυτοοργανωμένη. Μια κυβέρνηση δεν είναι αρκετή, αλλά ένας λαός με δύναμη και γενναιότητα μπορεί να ηγεμονεύσει πραγματικά. Μια τέτοια δύναμη μπορεί να αναγκάσει οποιαδήποτε κυβέρνηση, συμπεριλαμβανομένης και του ΣΥΡΙΖΑ, να κάνει αυτά που πρέπει.


15/04/2018 - 19:00μμ\nΤο ανήσυχο, κενό αίσθημα της έλλειψης νικοτίνης μπορεί συχνά να συγχέεται με το πρόβλημα της πείνας, γεγονός που σημαίνει ότι η υπερκατανάλωση είναι πιο πιθανή μεταξύ των… πρόσφατων αποστατών. Ακούστε το σώμα σας. Είναι πραγματική πείνα; Εξετάστε το ενδεχόμενο να συνεργαστείτε με έναν διαιτολόγο για να συντάξετε ένα σχέδιο διατροφής το οποίο σας βοηθάει να προσδιορίσετε πότε αυτό το κενό είναι απλώς επιθυμία νικοτίνης και πότε πραγματική πείνα.\n9. Κρατήστε τον πειρασμό έξω από το σπίτι\nΚάλλια Θ. Γιαννιτσοπούλου (κλινική διαιτολόγος-διατροφολόγος, MSc, MBA, SRD)


Πράγα: η εντυπωσιακή πρωτεύουσα της Τσεχίας - The Athens Times\non 14 Οκτωβρίου 2021 at 13:31\nΤα 5 πιο σημαντικά αξιοθέατα στην Πράγα\nΒρίσκεται στη συνοικία Χραντσάνι και αποτελεί ένα από τα παλαιότερα κάστρα στο κόσμο. Η κατασκευή του ξεκίνησε τον 9ο αιώνα και τη τελική του που μορφή που διατηρείται έως σήμερα την πήρε τον 18ο αιώνα. Πλέον αποτελεί την έδρα των προέδρων της Δημοκρατίας της Τσεχίας.\nΓια να φτάσετε στο κάστρο θα πάρετε το τραμ νούμερο 22 και θα κατεβείτε στο σταθμό Pražský hrad και με 5 λεπτά περπάτημα έχετε φθάσει. Αλλιώς και πάλι με το τραμ νούμερο 22 αλλά θα κατεβείτε στο σταθμό Pohořelec και έχετε περπάτημα δέκα λεπτών σε κατηφόρα. Φυσικά οι δύο δρόμοι καταλήγουν σε διαφορετική είσοδο.\nΟι ώρες λειτουργίας του κάστρου της Πράγας είναι 6:00 – 22:00. Όμως για να μπορέσετε να μπείτε σε όλα τα κτίρια του κάστρου οι ώρες που είναι ανοιχτά είναι 9:00-16:00 του; Χειμερινούς μήνες και 9:00-17:00 τους Θερινούς. Τα εισιτήρια θα τα βγάλετε την ίδια μέρα που θα επισκεφθείτε το κάστρο. Υπάρχει ένα εύρος για τα μέρη που μπορείτε να δείτε και ανάλογες τιμές. Το πιο ακριβό εισιτήριο που σας δίνει είσοδο στο Παλιό παλάτι, στη Βασιλική του Αγίου Γεωργίου στη Χρυσή Γραμμή και στο καθεδρικό Ναό του Αγίου Βίτου (ένα από τα πιο σημαντικά και δημοφιλή αξιοθέατα της Πράγας που πρέπει οπωσδήποτε να συμπεριλάβετε στη ξενάγηση σας) , αλλά και στο παλάτι των Rosenberg μαζί με μια έκθεση που αφορά την ιστορία του κάστρου, είναι στις 350 Τσέχικες Κορώνες δηλαδή 13,50 ευρώ. Αν θέλετε να έχετε μαγνητοφωνάκι οδηγό που σας ξεναγεί στο κάστρο είναι 350 κορώνες για 3 ώρες και 450 για όλη τη μέρα. Ένας αγγλόφωνος ξεναγός στοιχίζει 100 κορώνες την ώρα για κάθε άτομο.\nΜια επίσκεψη στο κάστρο είναι το πρώτο που πρέπει να κάνετε στη Πράγα. Θα δείτε τόσα πολλά και διαφορετικά είδη αρχιτεκτονικής μέσα στο κάστρο που θα σας μαγέψουν. Και είναι ένας μοναδικός τρόπος για να μάθετε την σπουδαία ιστορία της Πράγας.\nΤο όνομα της πέτρινης αυτής γέφυρας προέρχεται από τον Βασιλιά Κάρολο Δ’ υπό την αιγίδα του οποίου ξεκίνησε η κατασκευή της το 1357. Κατασκευάστηκε λόγο της ανάγκης να ενωθεί η παλιά πόλη με τις υπόλοιπες περιοχές πάνω από τον Μοδάβα αφού η προηγούμενη γέφυρα καταστράφηκε από πλημμύρες.\nΤο μήκος της είναι 516 μέτρα και το πλάτος της φθάνει τα δέκα μέτρα. Η πέτρινη αυτή γέφυρα πλέον χρησιμοποιείται μόνο από πεζούς που θέλουν να διασχίσουν το ποταμό ή απλώς να απολαύσουν το τοπίο. Πέρα από τη χρησιμότητα της είναι και ένα στολίδι της πόλης καθώς την κοσμούν 30 κυρίως μπαρόκ αγάλματα που απεικονίζουν αγίους του 17ου αιώνα. Τα αγάλματα πλέον έχουν αντικατασταθεί από αντίγραφα ενώ τα γνήσια βρίσκονται στο Εθνικό Μουσείο.\nΤο Αστρονομικό ρολόι της Πράγας βρίσκεται στο νότιο τοίχο του παλιού δημαρχείου στη πλατεία της Παλιάς Πόλης και είναι ένα από τα πιο γνωστά σημεία της Πράγας που μαζεύει πλήθος τουριστών.\nΤο αρχικό ρολόι κατασκευάστηκε το 1410 από τον ωρολογοποιό Νικόλαο του Καντάν, οποίος βασίστηκε στις συμβουλές του Σιντελ, καθηγητή μαθηματικών και αστρονομίας στο πανεπιστήμιο Καρόλου της Πράγας.\nΈπειτα στη πορεία των ετών έγιναν κάποιες τροποποιήσεις στο ρολόι τόσο στο μηχανισμό όσο και στη διακόσμηση του. Η κατασκευή του ρολογιού ολοκληρώθηκε τελικά στις αρχές το 1490 και οι φήμες λένε ότι οι δημοτικοί σύμβουλοι της Πράγας τύφλωσαν τον ωρολογοποιό Γιαν Χάνους για να μην μπορέσει να αντιγράψει κάπου αλλού το ρολόι. Ενώ η διακόσμηση του τελείωσε στις αρχές του 16ου αιώνα.\nΤο ρολόι καταστράφηκε κατά τη διάρκεια του Δεύτερου Παγκόσμιου Πολέμου και πλέον στη θέση του βλέπουμε ένα ακριβές αντίγραφο.\nΤο αστρονομικό ρολόι της Πράγας δείχνει τρεις ανεξάρτητες κινήσεις:\nΤη κίνηση του ήλιου κατά τη διάρκεια μιας μέρας\nΤη μέση περιφορά της Σελήνης κατά τη διάρκεια ενός μήνα\nΤην ετήσια περιφορά του Ήλιου γύρω από τη Γη\nΕάν είστε προσεκτικοί και παρατηρήσετε το ρολόι θα δείτε ότι απεικονίζει τα σύβολα του ζωδιακού, τις θέσεις της εαρινής και χειμερινής ισημερίας αλλά και τι χειμερινό και θερινό ηλιοστάσιο.\nΌλο το ρολόι είναι γεμάτο με συμβολισμούς που έχουν απίστευτο ενδιαφέρον αν θέλει κάποιος να τους μελετήσει. Όμως εδώ θα δούμε μόνο για ποιο λόγο είναι τόσο διάσημο αυτό το όμορφο ρολόι.\nΚατά τις ακέραιες ώρες, όταν δηλαδή πάει έξι ακριβώς το απόγευμα, ανοίγουν τα παράθυρα που φαίνονται στο ρολόι και εμφανίζονται οι Άγιοι Απόστολοι, τόσοι όσες είναι και οι ώρες, για τις έξι το απόγευμα εμφανίζονται έξι Άγιοι Απόστολοι.\nΑυτός και είναι ο λόγος που από τις οκτώ το πρωί έως τις οκτώ το βράδυ μαζεύεται πλήθος κόσμου μπροστά από το ρολόι ανά εξήντα λεπτά, να θαυμάσουμε την υπέροχη κίνηση του Αστρονομικού ρολογιού.\nΗ ιστορική πλατεία της παλιάς πόλης της Πράγας θα σας μαγέψει. Η Stare Miesto ήταν το κέντρο της πόλης έως τον 14ο αιώνα που δημιουργήθηκε η Νέα πόλη Nove Miesto.\nΣτο κέντρο της πλατείας δεσπόζει το άγαλμα του Γιαν Χάους (φιλόσοφος και καθηγητής του Πανεπιστημίου του Καρόλου) και το παλιό δημαρχείο που, ένα υπέροχο κτίριο που φέρει το αστρονομικό ρολόι που παρουσιάσαμε και πιο πάνω.\nΚοντά στη πλατεία βρίσκεται και ο Ναός της Παναγίας του Τυν, ένας υπέροχος ναός που βρίσκεται εκεί από τον 14ο αιώνα.\nΗ είσοδος στην εκκλησία είναι ελεύθερη οπότε πάρτε το χρόνο σας και μπείτε μέσα να απολαύσετε το μοναδικό διάκοσμο από τον 15ο αιώνα.\nΘαυμάστε τον υπέροχο θόλο στο εσωτερικό της εκκλησίας πάνω από το τάφο του επισκόπου.\nΔείτε επίσης τα αγάλματα που υπάρχουν της παρθένου Μαρίας και της Παναγίας του Tuv με το βρέφος.\nΕκδρομή στο Κάρλοβι Βάρι (Karlovy Vary)\nΜια εκδρομή στην μαγευτική λουτρόπολη Κάρλοβι Βάρι θα είναι η πιο υπέροχη προσθήκη στο ταξίδι σας. Πολλοί Έλληνες δεν επιλέγουν σα προορισμό κατά αποκλειστικότητα το Κάρλοβι Βάρι όποτε αυτή είναι θα μια μοναδική ευκαιρία να εξερευνήσετε και αυτή τη μικρή αλλά πανέμορφη πόλη στη Δυτική Τσεχία, που είναι δεύτερη στο τουρισμό μετά από την Πράγα. Μπορείτε να πάτε για μια ημερήσια εκδρομή ή να κανονίσετε και να διανυκτερεύσετε για ένα βράδυ.\nΓια να φθάσετε εκεί αρκεί να πάρετε το λεωφορείο από το σταθμό Florenc για Karlovy Vary το δρομολόγιο κρατάει 3 ώρες και εισιτήριο κοστίζει 26 ευρώ με επιστροφή, απλώς πρέπει να κλείσετε νωρίτερα τα εισιτήρια σας.\nΆλλος τρόπος είναι να πάρετε από κάποια ιδιωτική εταιρεία με βανάκι από το αεροδρόμιο. Από 1 έως 4 άτομα στοιχίζει 160 ευρώ και διαρκεί συνολικά 9 ώρες. Είναι 4 ώρες να πάτε και να γυρίσετε και 5 ώρες η παραμονή σας στη πόλη. Αυτές οι ώρες είναι αρκετές για να δείτε τη λουτρόπολη, να τσιμπήσετε κάτι ακόμα και να κάνετε ένα περίπατο στη πόλη. Θα σας παραλάβουν από το ξενοδοχείο σας όπου και θα σας επιστρέψου το βράδυ, στο Κάρλοβι Βάρι θα σας αφήσουν στο κέντρο της πόλης.\nΣτη πόλη επισκεφθείτε τα ιαματικά λουτρά. Υπάρχουν 12 πηγές εκ των οποίων περισσότερη γνωστή είναι η Vridlo που είναι και η πιο ζεστή αφού η θερμοκρασία φτάνει τους 72ο και ο θερμοπίδακας φτάνει στα 12 μέτρα ύψος. Δείτε αναλυτικά τα χαρακτηριστικά και των 12 πηγών.\nΆλλα πράγματα που μπορείτε να δείτε στη πόλη είναι το μουσείο του παραδοσιακού ποτού Becherovka. Είναι ένα πολύ εύγεστο ποτό που παρασκευάζεται με νερό από τις ιαματικές πηγές και διάφορα βότανα. Δοκιμάστε το ποτό και προμηθευτείτε ένα μπουκάλι αν σας αρέσει.\nΗ Πράγα είναι μια ιστορική πόλη με μοναδική αρχιτεκτονική που θα λατρέψετε. Περπατήστε την από το ιστορικό κέντρο έως τη γέφυρα του Καρόλου και βγάλτε όσες πιο πολλές φωτογραφίες μπορείτε.\nΜε πληροφορίες από travelo & athinorama


Ημερομηνία: %AM, %18 %041 %2017\nΜε τη λέξη μωσαϊκό ορίζεται «μία μορφή τέχνης αποτελούμενη από μικρά ακανόνιστα\nκομμάτια διαφόρων υλικών.» Όμως, από ποιες άλλες οπτικές θα μπορούσε κανείς να\nαναλύσει την έννοια αυτή;\nΤο μωσαϊκό των πολιτισμών, των πόλεων, της κοινωνίας, του ανθρώπινου σώματος,\nτων προτύπων ομορφιάς και ολόκληρης της γης είναι μόνο κάποιες από αυτές.\nΤο TEDxAUEB επιστρέφει, για πέμπτη συνεχή χρονιά, το Σάββατο, 18 Μαρτίου\nστην Τεχνόπολη του Δήμου Αθηναίων, με ομιλητές από διαφορετικούς τομείς\nδραστηριοποίησης, οι οποίοι θα επιχειρήσουν να προσεγγίσουν το «mosaic»\nδίνοντάς του τη δική τους ερμηνεία. Στη σκηνή του TEDxAEUB θα έχετε\nτην ευκαιρία να παρακολουθήσετε εμπνευσμένα performances\nκαι διαδραστικά workshops.\nΌλες οι καταχωρήσεις από TEDxAUEB


Ταξική Πτέρυγα: Ένας εργαζόμενος συντηρεί τρία άτομα – Χωρίς εργασία το 60% του πληθυσμού\nΔραματικά είναι τα στοιχεία για την κατάσταση στην αγορά εργασίας στην χώρας μας με τους άνεργους συμπολίτες μας να αυξάνονται ημέρα με την ημέρα. Τα άτομα ηλικίας άνω των 15 ετών στην Ελλάδα ανέρχονται σε 9,2 εκατομμύρια. Από αυτούς, τα 4,43 εκατ. δεν εργάζονται καθώς ανήκουν στο «μη εργατικό δυναμικό» της χώρας. Στο εργατικό δυναμικό ανήκουν 4,772 εκατ. άτομα, εκ των οποίων εργάζονται 3,648 εκατ., ενώ τα υπόλοιπα 1,124 εκατ. είναι οι άνεργοι.\nΈτσι σύμφωνα με την ανάλυση των στοιχείων που πραγματοποίησε η εφημερίδα «Ναυτεμπορική», στην πραγματικότητα, κάθε εργαζόμενος με πλήρη απασχόληση πρέπει να συντηρήσει τρία άτομα, είτε πρόκειται για παιδιά κάτω των 15 ετών είτε για συμπολίτες του που έχουν βρεθεί εκτός αγοράς εργασίας, είτε για συνταξιούχους.\nΗ ποιοτική ανάλυση των δεδομένων που ανακοινώνει η ΕΛΣΤΑΤ για την ανεργία και την απασχόληση αποκαλύπτει το μέγεθος του προβλήματος στην αγορά εργασίας. Ουσιαστικά, το 60% του πληθυσμού της χώρας άνω των 15 ετών δεν εργάζεται και επιβιώνει είτε με τη σύνταξη είτε με τα όποια επιδόματα χορηγεί το Δημόσιο, είτε χάρη στον θεσμό της οικογένειας που παραμένει βασικό στήριγμα της ελληνικής κοινωνίας. Αν σε αυτή την εικόνα προστεθεί και η συνεχιζόμενη μείωση των μέσων αποδοχών, η κατάσταση γίνεται ακόμη πιο εκρηκτική.\nΗ όποια αύξηση στον αριθμό των απασχολούμενων -η οποία μάλιστα ήταν πολύ μικρή στο 4ο τρίμηνο του 2016 συγκριτικά με το 4ο τρίμηνο του 2015- στηρίζεται εν πολλοίς στη μερική απασχόληση, το μερίδιο της οποίας έχει ξεπεράσει πλέον το 10% και διευρύνεται συνεχώς. Με βάση τα τελευταία διαθέσιμα στοιχεία (δ’ τρίμηνο 2016), σε σύνολο 3,648 εκατ. απασχολούμενων, οι 375 χιλιάδες είναι μερικώς απασχολούμενοι. Όσο διευρύνεται το μερίδιο της μερικής απασχόλησης στη συνολική, τόσο μειώνεται ο μέσος όρος αποδοχών και τόσο συρρικνώνονται οι κατά κεφαλήν ασφαλιστικές εισφορές που αποδίδονται για τη χρηματοδότηση του συνταξιοδοτικού συστήματος της χώρας. Το δεύτερο σημαντικό εύρημα που προκύπτει από την ποιοτική ανάλυση των στοιχείων της απασχόλησης είναι ότι «γερνάει» το εργατικό δυναμικό της χώρας.\n2. Σε σύνολο 1,124 εκατομμυρίων ανέργων στο διάστημα Οκτωβρίου-Δεκεμβρίου 2016, οι 367,8 χιλιάδες είχαν συμπληρώσει το 45ο έτος της ηλικίας τους καταλαμβάνοντας μερίδιο 32,72% στις τάξεις των ανέργων. Η αύξηση των ανέργων άνω των 45 είναι εκρηκτική αν συγκριθεί με τα επίπεδα της… δραχμής. Στο δ’ τρίμηνο του 2001 οι άνεργοι ήταν 526,3 χιλιάδες και τα άτομα ηλικίας άνω των 45 ήταν μόλις 79,8 χιλιάδες, με το σχετικό ποσοστό να περιορίζεται στο 15%. Κάτι που σημαίνει ότι στη 15ετία έχουμε υπερδιπλασιασμό του ποσοστού των ανέργων ηλικίας άνω των 45 ετών.\n3. Από τα 4,772 εκατομμύρια Έλληνες που ανήκουν στο εργατικό δυναμικό της χώρας και έχουν συμπληρώσει τα 15, στην ηλικιακή ομάδα 45-64 ανήκει το 1,898 εκατομμύριο που αντιστοιχεί στο 39,77%. Το εργατικό δυναμικό της χώρας ήταν αντίστοιχο και το 2001 καθώς στο δ’ τρίμηνο του συγκεκριμένου έτους έφτανε στα 4,678 εκατομμύρια. Η διαφορά είναι ότι προ 15 ετών, τα άτομα ηλικίας άνω των 45 ετών ήταν μόλις 1,447 εκατομμύριο με αποτέλεσμα να αντιστοιχούν στο 31% του συνόλου του εργατικού δυναμικού της χώρας.\n«Γερασμένο» εμφανίζεται και το μη οικονομικά ενεργό κομμάτι της χώρας. Σε σύνολο 4,427 εκατομμυρίων ανθρώπων που δεν αναζητούν πλέον εργασία, τα 3,255 εκατομμύρια (ποσοστό 73,5%) έχει ξεπεράσει τα 45. Οι περισσότεροι από αυτούς είναι πλέον συνταξιούχοι κάτι που σημαίνει ότι η οικονομία δεν μπορεί να περιμένει σημαντική αύξηση του αριθμού των απασχολούμενων από τη συγκεκριμένη «δεξαμενή». Πριν από 15 χρόνια, στο 4ο τρίμηνο του 2001, το μη οικονομικά ενεργό κομμάτι του πληθυσμού ήταν και πάλι 4,486 εκατομμύρια άτομα. Μόνο που τότε αυτοί που είχαν συμπληρώσει τα 45 ήταν 2,941 εκατομμύρια αντιστοιχώντας στο 65% του μη οικονομικά ενεργού τμήματος του πληθυσμού.\nΑκολουθεί ο κλάδος των καταλυμάτων και της εστίασης με 64 χιλιάδες, ενώ 46,8 χιλιάδες απασχολούνται στον πρωτογενή τομέα. Τέταρτος κατά σειρά όσον αφορά τη δημοφιλία της μερικής απασχόλησης είναι ο χώρος της εκπαίδευσης με 41 χιλιάδες άτομα. Οι περισσότεροι μερικώς απασχολούμενοι είναι απόφοιτοι λυκείου (152,9 χιλιάδες σε σύνολο 374,3 χιλιάδων), ενώ υπάρχουν και 79,1 χιλιάδες πτυχιούχοι πανεπιστημίου αλλά και 41,3 χιλιάδες απόφοιτοι ΤΕΙ. Μόλις 8,2 χιλιάδες με μεταπτυχιακό απασχολούνται μερικώς. ΜΕΤΑ\nΑναρτήθηκε από Ταξική Πτέρυγα στις 6:25 μ.μ.


Πελασγία: Δεν πάμε καθόλου καλά\nΝέα υποβάθμιση της Ελλάδος.\nΑνώνυμος Σάββατο, 28 Μαρτίου 2015 - 10:05:00 π.μ. EET\nΕίμαι ένας από τους αφελέστατους ψηφοφόρους, που πιστεψε ότι ο Σύριζα θα μπορούσε να αλλάξει προς το καλύτερο την κατάσταση στη πατρίδα μας. Διαπιστώνω ότι εξαπατήθηκα οικτρότατα και η πατρίδα μας κινδυνεύει άμεσα με πλήρη οικονομική και εθνική καταστροφή.. Δηλώνω λοιπόν ότι για εμένα: Πρώτη φορά αριστερά και τελευταία και επιστρέφω στη Νέα Δημοκρατία.\nΑνώνυμος Σάββατο, 28 Μαρτίου 2015 - 4:44:00 μ.μ. EET\nΟι ανεύθυνες δηλώσεις Βαρουφάκη, Τσακαλώτου, Λαπαβίτσα, Λαφαζάνη, μας έφεραν την αξιολόγηση της χρεοκοπίας CCC, που κοστίζει στον ελληνικό λαό μεγαλύτερη φυγή επενδυτών-μεγαλύτερη ανεργία-μεγαλύτερη ανέχεια-μεγαλύτερη φυγή τραπεζικών αποταμιεύσεων-μείωση εξαγωγών-έλλειψη προϊόντων στην αγορά-αύξηση τιμών αγαθών. Πρώτη φορά Αριστερά, με δυο-τρεις κουβέντες μπορούν να τσακίσουν τη Χώρα! Φάτε στη μάπα όσους ψηφίσατε, οι ρομαντικές γυναίκες να θυμάστε την αρρενωπή γοητεία του αγαπητού σας Βαρουφάκη όταν δε σας φτάνουν τα λεφτά για ψώνια!\nΑνώνυμος Σάββατο, 28 Μαρτίου 2015 - 7:54:00 μ.μ. EET\nΤο είχα πει στο παρελθόν οτι ο Βαρουφακης θα επιστρέψει στη μισητήτου U.S.A., θα νοικιάσει και τη βίλα στη Αίγινα 5000 € την εβδομάδα η μήνα, δεν εχει σημασία. και οι ηλίθιοι ιθαγενείς που τον ψήφισαν θα τρώνε ξερό ψωμί. Το κακό ειναι οτι πήραν και εμάς στο λαιμό τους.


Θεσσαλονίκη: Υποχωρεί η «Σοφία» - Κλειστό το ΤΕΙ και παιδικοί σταθμοί σε ορισμένους δήμους - TheNewspaper.gr\n-176 min. ago-Προφυλακίστηκε 39χρονος για τη δολοφονία της Χριστίνας Κλουτσινιώτη\n-169 min. ago-Δοξάζεται κρυπτόμενη\n-164 min. ago-Ο Σεβ. Μητροπολίτης μας στις επετειακές εκδηλώσεις για τον Παλαιών Πατρών Γερμανό στην Πάτρα\n-159 min. ago-Ιταλία: Τέλος στους περιορισμούς για 40 εκατ. πολίτες\n-135 min. ago-Θλίψη σε Λάρισα και Κιλελέρ – «Έφυγε» ο πρώην αντιδήμαρχος Κραννώνα, Θεόδωρος Σουλούκος\n-119 min. ago-Επίθεση του «Ρουβίκωνα» στο γραφείο του Γιάννη Λοβέρδου\n-102 min. ago-Μαζικές διαδηλώσεις για το κλίμα στην Κορνουάλη\n-101 min. ago-Τι απάντησε για το σήμα της Εθνικής ομάδας στο Euro\n-82 min. ago-Πλήρωσε 28 εκατομμύρια για να ταξιδέψει στο διάστημα με τον Τζεφ Μπέζος\nΣτο μεταξύ, ένα ζευγάρι εγκλωβίστηκε αργά χθες το βράδυ στις παρυφές του Ρετζκίου καθώς το αυτοκίνητό τους ακινητοποιήθηκε από το χιόνι και τον παγετό. Σύμφωνα με την Πυροσβεστική Υπηρεσία που κλήθηκε για παροχή βοήθειας στις 23.50, τα δύο άτομα απεγκλωβίσθηκαν από τους πυροσβέστες και μεταφέρθηκαν σε ασφαλές σημείο.\nΣύμφωνα με ανακοίνωση που έχει αναρτηθεί στην ηλεκτρονική σελίδα του Δήμου Ωραιοκάστρου, οι παιδικοί σταθμοί Μελισσοχωρίου, Λητής , Δρυμού όπως και τα ΚΔΑΠ Ωραιοκάστρου, Παλαιοκάστρου, Λητής και Πενταλόφου θα παραμείνουν κλειστά σήμερα Δευτέρα 7/1/2019 λόγω δυσμενών καιρικών συνθηκών (παγετού).\nΟ Γιούνκερ είναι περήφανος για τη ρύθμιση της ελληνικής κρίσης\nΣήμερα η πληρωμή του ΚΕΑ σε 620.000 άτομα